ЎзА - Жаҳон адабиётининг улуғ намояндаси\n30.11.2018 19:08 Чоп этиш версияси\nЖаҳон адабиётининг улуғ намояндаси\nАндижон вилоятидаги таълим муассасаларида машҳур адиб ва жамоат арбоби Чингиз Айтматов таваллудининг 90 йиллигига бағишланган тадбирлар бўлиб ўтмоқда.\nҚўрғонтепа туманидаги таълим қирғиз тилида олиб бориладиган 30-ихтисослаштирилган давлат умумтаълим мактабида бир неча шундай тадбир ўтказилди. Андижон вилояти ҳамда Қирғизистон Республикаси Ўш области халқ таълими бошқармалари ҳамкорлигида “Қирғиз тилини ўқитишнинг янгича методикаси” мавзусидаги семинарда, “Чингиз Айтматов – қирғиз халқининг улуғ адиби” мавзусидаги адабий-маърифий тадбирда вилоятдаги қирғиз тили ўқитиладиган мактаблар раҳбарлари, қирғиз тили ва адабиёти фани ўқитувчилари, Ўш областидан ташриф буюрган меҳмонлар, адабиёт ихлосмандлари, ёшлар иштирок этди.\n–Туманимизда қирғиз тилида ўқитиладиган синфлари бўлган 8 та мактаб ҳамда таълим тўла қирғиз тилида олиб бориладиган 1 та ихтисослаштирилган давлат умумтаълим мактаби фаолият кўрсатмоқда, – дейди туман халқ таълими бўлими методисти Умидахон Юсупова. – Қирғиз тили ўқитиладиган синфлар барча фанлар бўйича қирғиз тилидаги дарсликлар билан таъминланган. Таълим сифати ва самарадорлигини ошириш бўйича қирғиз тилида дарс ўтадиган ўқитувчиларимизга зарур услубий ёрдамлар кўрсатилмоқда.\nТадбирларда мамлакатимиз умумтаълим мактабларида қирғиз тилини ўқитиш борасида олиб борилаётган ишлар, ютуқ ва муаммолар, таълим сифати ва самарадорлигини ошириш, илғор иш тажрибаларини оммалаштириш бўйича фикр алмашилди. Шунингдек, Чингиз Айтматов ҳаёти, ижоди ва ижтимоий фаолияти хусусида сўз юритилди.\nАдиб ижодий меросининг аҳамияти, асарларида тараннум этилган юксак инсоний фазилатлар, ёзувчининг йирик жамоат арбоби сифатидаги фаолияти, турли халқлар ўртасида дўстликни мустаҳкамлашга қўшган улкан хизматлари ҳақида қизиқарли маърузалар тингланди.\nТумандаги 24-умумтаълим мактабида “Чингиз Айтматов – жаҳон адабиётининг буюк намояндаси” мавзуида ўтказилган тадбирда ҳам адиб ижодининг ўзига хос қирралари ҳақида гап борди.\nЧингиз Айтматов китоблари, унинг ҳаёти, фаолиятига оид, шунингдек, ўзбек ёзувчи ва шоирлари билан ҳамкорлиги акс эттирилган фотосуратлар кўргазмалари ташкил этилди.


Аҳоли орасида тана ҳарорати кўтарилиши туфайли «Тез ёрдам» чақириқлари сони 21 фоизга камайган. Бу ҳақда «COVID-19: вазият» кўрсатувининг навбатдаги сонида коронавирусга қарши курашиш штаби аъзоси Феруза Ҳамробоева маълумот берди.\n«Аҳоли орасида тана ҳарорати кўтарилиши туфайли «Тез ёрдам» чақириқлари сони 21 фоизга камайган. Бу жуда яхши кўрсаткич. Бундай чақириқлар, асосан, Тошкент шаҳри, Тошкент вилояти, Қашқадарё, Сурхондарё, Наманган ва Андижон вилоятларида камайгани маълум бўлди», деди штаб аъзоси.\nФеруза Ҳамробоева ўзида коронавирус аломатлари сезилган беморлар 3 йўл билан: «Тез ёрдам» машинасида, оилавий поликлиниканинг мобиль гуруҳига бириктирилган транспортда ёки беморнинг ўзи бориши мумкинлигини ҳам маълум қилинди.\nШунингдек, штаб аъзоси айни пайтда коронавирус аломатлари мавжуд беморларни тест натижаларисиз тиббий муассасаларга жойлаштириш мумкин бўлишига қарамай айрим коронавирус шифохоналари беморларни тест натижаси бўлмагани учун қабул қилмаётгани ёки хусусий клиникада тест топширган бўлса, бемордан ўз муассасасида қайта тест топширишни талаб қилиш ҳолатлари ҳам учраётгани ҳақида маълумот берди.\nҚўшимча қилинишича, шу ҳафтада 6та чартер рейс орқали 3 мингга яқин, чегарани кесиб ўтиш орқали 680дан ортиқ фуқаро мамлакатга кириб келган. Улар саралаш марказлари, карантин зоналари ёки ўз уйларида сақланмоқда.


Тошкентда TUMO креатив технологиялар маркази очилади - Zamin.uz\n20:23 / 05.03.2021\nТошкентда TUMO креатив технологиялар маркази очилади. Бу ҳақда Бандлик ва меҳнат муносабатлари вазирлиги матбуот хизмати хабар берди.\nВазирнинг биринчи ўринбосари Эркин Муҳитдиновнинг сўзларига кўра, бу ҳар йили 12 ёшдан 18 ёшгача бўлган 1200 та ижодий технологиялар соҳасидаги ёш мутахассисларни тайёрлаш бўйича асосий вазифани ҳал қилади. Дарслар бепул бўлиб, ушбу курсларда ўқиш даври учун стипендия берилади.\nМарказ Юнусобод машинасозлик касб-ҳунар коллежи базасида ташкил этилади.\nTUMO вакили Сойер Хескокнинг таъкидлашича, бу Марказий Осиёдаги биринчи шу турдаги марказга айланади, шунингдек, TUMO’нинг Ереван, Байрут, Париж, Берлин, Тирана ва Москвада ҳам марказлари мавжуд.\n«Мен Ереван, Байрут, Париж, Берлин, Тирана ва Москвадан ташқари навбатдаги TUMO маркази Тошкентда ҳам бўлишидан жуда хурсандман. Бу Марказий Осиёдаги биринчи TUMO маркази бўлади», – деди.\nTUMO маркази креатив технологиялар соҳасида ёшларни амалий фаолиятга тайёрлайдиган инновацион таълим платформаси ҳисобланади. Ихтисослашган курслар, маъруза ва тадбирлар талабаларга ўз билим ва кўникмаларини кундалик ҳаётда қўллаш имкониятини беради.\nМарказнинг асосий мақсади ёшларнинг дунёқарашини кенгайтириш ва IТ соҳасидаги ижодий салоҳиятларини тўлақонли юзага чиқариш саналади.\nМарказга 2011 йил Ереванда, Арманистонда асос солинган. Ёшларни ўқитиш бугунги глобал меҳнат бозорида талаб юқори бўлган график дизайн, 3D моделлаштириш, дастурлаш, робототехника, веб-дастурлаш, кино ишлаб чиқариш сингари 14 та йўналиш бўйича амалга оширилади.\n2016 йилда TUMO креатив технологиялар маркази Кремний водийсидаги АltSchool, Токиодаги Kindergarten ва Нидерландиядаги Steve Jobs School мактабларини ортда қолдириб, We demain француз журнали томонидан тузилган дунёнинг инновацион мактаблари рейтингида етакчиликни қўлга киритган. “Замин” янгиликларини “Одноклассники”да кузатиб боринг\n2-03-2021, 17:30, Жамият\n21-09-2020, 10:48, Жамият\n10-04-2020, 19:00, Жамият\nЯнгиликлар » Жамият » Тошкентда TUMO креатив технологиялар маркази очилади


Туркманистон газетасининг бугун маълум қилишича, президент Сапармурот Ниёзов терроризмга қарши курашни олиб бориш мақсадида янги давлат қўмитасини таъсис этиш ҳақидаги фармонни имзолади.\n02 март 2021, Тошкент вақти: 16:09\nАксил-террор кураш ҳақидаги қонун ўтган ҳафта Халқ Маслаҳати йиғинида қабул қилинган эди.\nЯнги тузилган қўмита вазифалари жумласига терроризм сабабларини аниқлаш ва уларни йўқ қилишга қаратилган давлат органлари ҳаракатларини мувофиқлаштириш ҳамда эҳтимолий террор ҳужумларига тайёргарлик кўриш кабилар киритилган.\nГазетада ёзилишича, “Туркманистон ҳеч қачон террорчиларнинг маҳбусларни озод этиш, уларга қурол ёки пул бериш каби ҳукуматга қарши қаратилган талабларини бажармайди”.\nТуркманистон ҳукумати ўтган йил ноябр ойида амалга оширилган президент ҳаётига суиқасд қилишга уринишни террорчилик акти, дея қайд этган.


Тошкентда канал бўйида янги сайлгоҳ барпо этилди\n15:21 28 Сентябр 2020\n11:17 12.05.2019 Ҳавола олиш\n"Дамаши" канали қирғоқ бўйида "Сой бўйи" сайлгоҳи ташкил этилди. У ерда ресторанлар, коворкинг маркази, фитнесс клуб ва бошқа объектлар бор.\nТОШКЕНТ, 12 май – Sputnik. Тошкентнинг Олмазор туманида “Дамаши” каналининг узунлиги 1 100 метр бўлган қирғоқ бўйида ободонлаштириш ишлари амалга оширилиб, “Сой бўйи” сайилгоҳи барпо этилди, деб хабар қилмоқда Бош прокуратура матбуот хизмати.\nКанал қирғоқ бўйи ҳудуди 7 та алоҳида бўлакларга бўлиниб у ерларда тадбиркорлар ресторанлар, дам олиш масканлари, Коворкинг маркази, фитнесс клуби ва бошқа объектлар барпо этилди. Улар орасида жаҳонга машҳур Эйфель ва Пиза миноралари, Лувр пирамидаси ва бошқа шунга ўхшаш объектлар макетлари ҳам бор.\nШунингдек, Ўзбекистон президенти Шавкат Мирзиёев томонидан илгари сурилган ташаббус асосида паркка туташ ҳудудда қулай кутубхона ҳам барпо этилган.\n“Сой бўйи” сайлгоҳи Вазирлар Маҳкамасининг 30.07.2018 йилги 616-Ф-сонли фармойишига асосан, Бош Прокуратура томонидан Мажбурий ижро бюросини ривожлантириш жамғармаси маблағлари ҳисобидан барпо этилган.\nЭслатиб ўтамиз, 2019 йил бошида Тошкет шаҳрида сув бўйида бир неча сайлгоҳлар ташкил этиш ҳақида эълон қилинган эди. Унга кўра 2019 йил охирига қадар Тошкентда сув бўйларида яна бир неча сайлгоҳлар ишга тушиши режалаштирилган.


Учинчи жавоб | Ҳаёт ва Ижод\nЎзбекча истиҳола ҳамда умумий душманларимизнинг бир-бировимизни тинимсиз танқид қилаётганимизни кўриб устимиздан кулиши мумкинлигини ўйлаб А.П.га берган аввалги иккита жавобимда ҳозир ёзаётган гапларимни айтмагандим. Бундан ҳам аввалроқ:баҳслашганда босиқроқ бўлайлик, фикрларимизни далиллаб сўзлайлик, бир-биримизни ҳақорат қилмайлик, деб кўп ёзганман. Ҳатто “Янги дунё” сайтининг мутасаддиси Юсуф Расулга:“А.П.ни ҳадеб,эшак,ҳўкиз деб ёзиб калакка қилаверманглар”,деб илтимос қилгандим. Жамшид-хон тахаллуси билан ёзилган мақолани ўқиб, Юсуф Расул,шу жумладан, замондошчилардан айримлари ҳам тўғри иш қилаётган экан, бу хил ўзини билмаганларга ўзларини танитиб қўйиш керак экан, деган фикрга келдим. А.П.нинг “иш услуби”ни билганим учун айтай:у, энди,ўзи қолиб Жамшид-хонларга мақола ёздира бошлабди. Аслида Жамшидхон эмас,Жамшидахон! Жамшидахон деяётганимнинг учта сабаби бор:биринчидан Жамшидахон ўз юзини яширгани учун мен унинг тахаллусига муаннаслик (арабча Женск. Род дегани) мақомини бердим.\nИккинчидан,журналистика этикаси бўйича,исм фамилияси тўқима бўлмаган одамларни танқид қилганда:муаллифнинг ўзи ва юзи кўриниб туриши керак. Учинчидан,Жамшидахон ўз мақолачасининг охирида мени отимни ҳам нотўғри (“Отангиз Сизга Бортир деб от берган экан”,деб) ёзгани учун унинг исмини ҳам шу тахлит ёзишга жазм этдим…Энди жавобнинг асосий қисмига ўтайлик!\n“Ҳозир куч бирликда,“БИРЛИК”партиясида. Хамма фидоий инсонлар ўзларича майда партиялар тузиб,Ўзбекистонда демократия учун курашмоқчи бўлсалар янглишадилар. Бунақа майда партиячалар юқорида айтилган бир новда сингари синадилар. Партияни майда парчаларга бўлаётганларни миллат,мамлакат фидоийси деб бўлмайди…” дейди Жамшидахон!\nБиринчидан,мақола ёзганда олди-ортига қараш,ҳеч бўлмаса,оддий мантиққа риоя этиш керак. “Хамма фидоий инсонлар ўзларича майда партиялар тузиб”,деб туриб. Иккинчи жумласида бундай одамларни “миллат,мамлакат фидоийси деб бўлмайди…” дейиш мантиқсизликдир. Ё уларни мақола бошида миллат фидоийси деб атамаслик,ёки иккинчи жумлани шу тарзда ишлатмаслик лозим. Қолаверса,қайси партия майда,қайси йириклигини тарих кўрсатади. Тўғри,бир пайтлар Бирлик халқ ҳаракати йирик ҳаракат эди. Аммо у бўлингач,ярмига кичрайди. А.П.нинг муомала муносабатларидан,ҳаммага найзасини санчавергандан ва қатор тактик хатоларга йўл қўйгандан кейин янада кичрайди…\nДарвоқе,Бирликнинг обрўси обрўли йўлбошчилари туфайли ҳам эди. Академик Бек Ойбек ўғли,дирежёр Зоҳид Ҳақназаров,Фан доктори Олим Каримов,фан номзодлари Толиб Ёқубов,Шуҳрат Исматуллаев,машҳур режиссёр Абдулазиз Маҳмуд,шоир ва ҳофиз Дадахон Ҳасан,(уларнинг ҳаммасини санасак бутун бир дафтар тўлади)…бирликнинг обрўси бўлган кишилар эди. Улар бирликни турли сабабларга кўра,аксарияти (жумладан:Зоҳид Ҳақназаров,Толиб Ёқубов,Абдулазиз Маҳмуд,Дадахон Ҳасан,Шуҳрат Аҳмаджонов,Носир Зокир,Исмоил Дадажон ва бошқа ўнлаб бирликчилар) А.П.нинг қўрслиги ва юзсизлиги,гап уқмаслиги сабабли тарк этганлар. Бирликнинг Ўзбекистон ичкарисидаги ҳозирги айрим корчалонлари эса,грант олиб,уни ҳазм қилиш билан овворалар…\nА. П.нинг тактик хатолари ҳақида ўйлаётиб,бир латифа эсимга тушди. Эмишки,ота уйга келса,болаларидан бири уввос тортиб йиғлаётган экан. Ота “Нега йиғлаяпсан”,деб сўраса,боласи “акам урди”,дебди. Э,аканг бир ойдан бери уйда йўқку,қачон урди,деса,“Бурноғи йил урди”,деган экан. А.П. 23 йил олдин “еган калтагини” бирликнинг бўлинишида бир одам айбдор эканлигини айтиб болаларча кўз ёши тўкиб юрибди. Сиёсий ҳаракатларда,айниқса,ўзбеклар сингари сиёсий ҳаракат тажрибаси кам бўлган халқларда бу хил бўлинишлар афсуски,бўлиб туради. Аммо А.П.га дуч келган жойда,масалан,америка конгресменлари Ўзбек мухолифатини эшитиш учун йиғилган мажлисда,бошдан оёқ шу хил гапларни гапириш шартмиди! Конгресменларга бу гапларнинг нима кераги бор эди? Айтишларича,ўша мажлисдан кейин америка расмийлари ҳам,“бундай мухолифат билан иш олиб боргандан кўра,ҳукумат билан гаплашиш осон”,деган фикрга келган эмиш…Лидер одам қачон,қаерда,нима дейишни билиши керак эди. Шу битта гапни дуч келган мақолага,шунча замон ўтгандан кейин ҳам тиқиштириш кучли сиёсатчининг иши эмас,деб ўйлайман. Тўғри,бўлиниш оғир зарба бўлди ва буни юқори доиралар уюштирганини,бўлиниш пайтида кимлар биландир жиққамушт бўлганимизни А.П.нинг ўзи ҳам билади.. Аммо ундан бери 20 йилдан ошиқ давр ўтиб кетди…ҳар ким билганича курашяпти. А.П.га қолса,ҳаммадан гумонланади,хаммани МХХ одами,деб ўйлайди. Кимларнидир хунаса,кимларнидир ҳаромий,кимларнидир мол,кимларнидир сотқин,деб сўкади,аммо менга бу хил сўкиш ҳуқуқи берилмаганку,деб ўйламайди. Худди шу хил ўйсизлигидан мухолифат орасига рахна солади. Бу унинг сиёсий маданиятининг пастлигини,ўз ҳатти-ҳаракати ва сўзлари билан дўстларни ҳам душманга айлантириш феълидандир.\n“Сотқин-ҳаромийлар жазосиз қолмайдила¬р,уларни тарих ҳам миллат ҳам кечирмайди…” (мақола услуби ва имлоси аслича қолдирилмоқда. Б.Н. ) дейди исмини яшириб А.П.нинг услубида мақола битган Жамшидахон! Аввало,тарих ва миллат номидан гапириш учун кишининг маънавий ҳақи бўлиши керак. Юзсиз одамларда эса маънавий ҳуқуқ бўлмайди…\n“Ботир Норбой ўзининг ҳаромий эмаслигини инкор этишга ҳаракат ҳам қилмабди”,дейди Жамшидахон. Унинг гапи ёлғонлигини исботлаш учун ўша Жашидахон айтган мақоладан иқтибос келтириб аўя қолай:“Балки (А.П.) ўзбекча сўзларнинг (айтайлик ҳароми,деган сўзнинг Б.Н.) маъносини англайолмаётгандир? Чунки,1988 йилгача асосан ўрисча ўқиган,русча муомала қилган. Ахир хароми(й),дегани никоҳсиз,зинодан туғилганларга айтиладиган сўкишку! Мен эса Худога шукур Ойжаҳон ва Жумабой исмли мусулмон,никоҳланган жуфтликнинг кенжа фарзандиман. Ўзини сал кам даҳо деб биладиган,президентликка даъво қилаётган киши бундай пасткашликка бормаса керак… (Онам) 1984 йили 74 ёшларида қазо қилдилар. Жойлари жаннатда бўлсин! Ақлимни таниганимдан бошлаб,бизга ҳамиша ҳақиқатдан,ҳалолликдан,покликдан таълим берар:“Битта ўзини ўйлаган кофир бўлади,мусулмон одам кўпчиликни ўйлаши керак”,“Ҳалолдан бир танга –ҳаромдан минг танга”,“Умрим бино бўлиб,бирон номаҳрамдан бир чақмоқ қанд олмаганман” сингари сўзларни ўқтин-ўқтин такрорлаб турардилар. А. П.нинг онасини ҳам кўрганман – муштипар,мунис,доно аёл сифатида таассурот қолдирган. Кўриб гаплашганимизда онамга ўхшашларини ҳис этганман. Қазо қилганларида маракаларида қатнашдим. Шу учун яна:“Ўзининг онаси покдомон бўлган одам,бировнинг онаси ва унинг фарзандлари шаънига бу сўзни ишлатмаса керак”,деб ўйладим. Агар бу гап жиддий айтилаётган бўлса,океан ортига йўлим тушиб қолса,ким бўлишидан қатъий назар,менинг шаънимни ҳақорат қилгани учун ўша ҳудуддаги судга мурожаат қилиб ариза беришни ҳам кўнглимга тугиб қўйдим.”\nБу гаплар А.П. айтган (ҳаромий деган) туҳматга исботли жавоб бўлмай нима? Бунинг устига,А.П.нинг ноҳақ ғазабига учраганларга М. Назиров деган бир дўстимиз жавоб бериб қўйган:“Президентга номзод одамнинг аҳволига қаранг,ким салом бермаса қорамолу-ҳаромига чиқаради. Ким ҳалолу,ким ҳаромлигини кетига қараб фол очиб билса керак. Ҳароми деб унвон тақаётган одамлар пайдо бўлиш вақтида гўшангада чироқ ушлаб турган каби ишонч билан гапиради.”деб зади М. Назиров. Жамшидахону А.П.га яна қандай исбот керак,?\nЖамшидахон ёзади:“Тушундимки,ҳеч нарса айтолмайди,инокр этолмайди. Чунки Абдураҳим Пўлат аниқ фактлар келтирган”. Аммо аниқ далиллари нимадан иборат экан? Агар Бирдамликдан меҳнатимга яраша олган гонарарларни кўзда тутаётган бўлса,уларга ҳам жавоб берганман. Мана ўша жавоб:“Компьютер тугмасини янгитдан боссам А. П.нинг Носир Зокир ҳақида ёзган бошқа бир мақоласи чиқиб қолди. А. П. (ўзи ҳам тан олиб айтганидай,Бирликка,умуман мухолифатга катта хизмати сингиган) Носир Зокирни ҳам Бирдамлик халқ демократик ҳаракати билан ҳамкорлик қилаётгани,ундан меҳнати учун гонарар олиб тургани учун ҳаромий деган экан. Ажабо,Ўзи:“Демократик жамиятда ҳар бир одам бир ташкилотдан бошқасига ўтиши мумкин”,(барча таъкидлар бизники Б.Н.) деб туриб,худди шу ишни амалга оширган,ўзи ҳурмат қиладиган мухолифатчини ҳаромий дейиши мантиққа зидку!.. Бирдамликдан,асосан тер тўкиб ёзган мақолаларимиз учун олган гонарарларимизни ҳаром деб атайди. Аммо мен биламанки,Бирдамлик раиси ҳам анойи эмас. “Ҳар бир мақолага ўн доллардан пул берилади”,деб айтиб қўйибди…Демак. Носир Зокир ҳам,мен ҳам фарзандаримизни ҳаром пулга эмас,ўз ижодий меҳнатимиз маҳсули бўлган гонорар эвазига боқмоқда эканмиз. Қолаверса. Мен ҳозир фарзандларимни боқаётганим ҳам йўқ. Мен Чимкентда ижарада яшайман ва улар менинг сиёсатга аралашганимдан кўпам хурсанд эмаслар…Ижара ҳақи Чимкентда 150,200 доллардан бошланади. Мен Баҳодир Чориевнинг таклифи билан бу ерга келиб,уйга қайтолмайдиган бўлиб қолдим…\nАслида бу гапга жавоб бермасам ҳам бўларди. Чунки,А.П.ни танқид қилаётганлар (М. Назиров,Юсуф Расул,Ризо Обид. Баҳодир Чориев. Гулшан Қораева…)ниҳоятда кўп бўлиб,уларнинг аксарияти ҳақ. Эси жойида бўлган,лидерликка даъво қилаётган кас,ҳа деб шаллақилик қилавермасдан,шунча одам мени танқид қиляпти,уларнинг ҳам ҳақ гаплари,бордир,деб ўз танасига ўйлаб кўриши керак эди.\nА.П. ва Жамшидахонлар кўп масалаларда адашадилар. Улар Бирдамлик халқ демократик ҳаракатигина “Туркистон тонги” газетасига ҳомийлик қиляпти,деб ўйлайдилар ва чуқур янглишадилар. Қозоғистон жанубида ҳам туркий ўзбеклар (А.П.ларга ўхшамайдиган) ҳамда туркий қавмлар дўстлиги учун жон куйдирадиган туркий қозоқлар яшашади. Ҳамма ҳам А.П. ва Жамшидахон каби юзсиз эмас. Жамшидахон сингари маблағ топсанглар бизга беринглар,(“Бирлик” партиясининг “Ҳаракат”журнали бор,хозир маблағ йўқлиги туфайли чоп этиш имконияти йўқлигини айтишмоқда. Сизнинг “Туркистон тонги” газетангизга кетадиган харажатларни ўзини кўрсатиб бўлган “Ҳаракат”журналига сарф этилса,мақсадга мувофиқ бўлар эди”), дейишмайди. Ажабо,шу даражада юзсизлик ҳам бўладими? Ахир,нимани қайси нашрга сарфлашни ҳомийларнинг ўзи ҳал қилади-ку! Қолаверса,сизлар бу ҳомийларнинг кўпчилигини танимайсизку? Агар шу битта журнални эплайолмаётган бўлсаларингиз юзингизни яширибсиз,энди бурнингизни ҳам тишланг!\nЖамшидахон:“Туркистон тонги”газетасини таъсис этибсизлар. Хўш шу газетангизни Ўзбекистонда халққа тарқата оласизларми? ЙЎҚ!” ,деб ёзади. Биринчидан,бу гаплар правакаторнинг гаплари. Бизнинг газетамиз Қозоғистон ҳудудида тарқалади ва шу мамлакат қонунлари асосида таъсис этилган… Шуни билингки,яхши, асосли,фойдали,исботли гаплар ёзилса,у нашр халқ орасида ўзи ҳам тарқалаверади… Иккинчидан, “Ҳаракат” чиқиб Ўзбекистонга ҳам бораётган пайтда қай даражада тарқалганини ўша ерда яшаганлар билади. Мен бу ҳақда ўша пайтда А.П.га ҳам айтганман. “ Сиз тарқатяпсизми?.. Бўлдида,10 дона бўлса ҳам тарқалса бас”,дегандай…думи хуржунда гапни айтганди.\nКейинроқ Дадахон Ҳасан ИИВ ертўласига қамалди. Ўша ерда унга (янглишмасам ўша кунлари қамалган Носир Зокирга ҳам) уларни тергов қилаётган зот қоп-қоп журналларни кўрсатиб:“Мана:“Ҳаракат” журнали,Фалончихоннинг ўзлари олиб келиб бердилар”,деганмиш…..бугунги кунда «Туркистон тонги» ва «Туркістан Таңі» бир эмас, икки газет бўлиб икки тилда минглаб ададларда,бутун Қозоғистон бўлаб тарқалмоқда. Керак бўлса,бу газеталар қозоқ ва ўзбек халқлари дўстлигининг тимсолига,мардикорлар ҳақида материал берадиган ягона нашрга айланиб бормоқда…\nЖамшидахон кабилар ўзлари ўқимаган нашр ҳақида бемалол фол очаверадилар:“қирғизлар ўзбекни қирғин қилганини ёзмаслигингиз,ўзбекни ҳимоя қилмаслигингиз ҳам аниқ…”. Бу ҳам фолбинликдан ташқари правакацион гап. Биз океан ортида туриб газета чиқараётганимиз йўқ. Биринчи сондаёқ вазифаларимизни белгилаб олганмиз. Асосий мақсадимиз туркий миллатларни,умуман,Марказий Осиё –Туркистон ҳудудида яшаётган барча халқларнинг ҳамкорлиги ва иттифоқлигига эришиш йўлида ишлаш. Биз бу нашрни 2010 йил июнида Қирғизистонда юз берган қонли воқеалар Қозоғистон ёки Ўзбекистонда ҳам такрорланиши мумкинлиги ўйлаб,профилактик тадбир сифатида,хавфни олдини олишга озгина бўлсада ҳисса қўшиш учун таъсис этганмиз. Бу иш бир-бири билан ит мушук бўлаётган (“мухолифатнинг борлиги рамзий маънода яхши”,деган Юсуф Расулнинг гаплари ҳаққа ўхшаб қолди) мухолифатнинг баъзи ишларидан кўра муҳимроқку! Биз газетамизга “Туркистон тонги”да миллатлар орасига раҳна солувчи мақолалар берилмайди”,деб ёзиб қўйганмиз. Аммо бу дегани оғир муаммолар қаламга олинмайди,дегани эмас:агар газетанинг (“Янги дунё”,“Бирдамлик”,“Замондош” сайтларига,Америка овози,ББС радиоларига ҳам юборилган) ПДФ нусхасини ўқиб кўрсангиз,“Марказий осиё туркийларига нима бўлган?”.,“Фожиаларнинг баъзи сабаблари ва уларнинг ечимлари…”,“Бахт сўзин айтайлик элдан кейинроқ” сингари мақолаларга кўзингиз тушади. Уларни ўқиб кўрсангиз,биз бу масалага қандай ёндашаётганимиз кўринади. Ўша мақолаларда фашистлашган қирғизлар,бу ҳолга сабаб бўлган зотлар,фожиани кўриб индамай ўтирган Ўзбекистон қаҳрамонлари (А. Орипов,Э.Воҳидов) ҳақида анча танқидий гаплар бор…\nҚозоқча нашрида ҳам туркийлар бирлиги ҳақида ёзилган қатор мақолалар берилмоқда. Агар туркийлар туби бирлигини,асли битта халқ эканлигини чуқур билмаса,душманлар уларни йўлдан уради ва ақли ноқислари бир-бирига қурол ўқталаверади. Халқларимизни бир-биридан ажратмасдан тарбиялашимиз,ҳимоя қилишимиз керак! Қирғизистон жанубида қон тўкишга аралашган жиноятчиларнинг ҳаммаси қонун йўли билан жазоланиши керак!\nМақолаларимда туркий ўзбек,туркий қозоқ…сингари жумлалар кўп учраётганига бир икки йил эмас,20 йиллардан ошди…Бу гапдан шубҳаланаётганлар бўлса,“Адабиёт ва санъат” газетасида 90 йилларнинг бошларида босилган “Тушовни ким узади” номли мақоламни ўқиб кўришлари мумкин. Юқорида келтирилган (“Марказий осиё туркийларига нима бўлган?”.,“Фожиаларнинг баъзи сабаблари ва уларнинг ечимлари…”,“Қамоқда ётган ҳуқуқ ҳимочисига мукофот”) мақолаларда кимларнинг қай даражада гуноҳи борлиги ҳақида ҳам анча-мунча гаплар бор…\nБиз қирғиз воқеаларинигина эмас,аҳолининг энг абгор қатлами бўлган меҳнат муҳожирлари ҳаётини имкон қадар ёритяпмиз. (Ҳеч бўлмаса,газетадаги “Мардикорлик машаққатлари”. “Бизга миллатнинг ҳар бир фарзанди азиз”,“Олим мардикорнинг саргузаштлари” мақолаларига кўз югуртиринг) Шунингдек,биз икки тилда икки газета чоп этиб,ўзбек ва қозоқнинг оддий халқига демократия нима эканлигини тушантиришга ҳаракат қилмоқдамиз. Қозоқчада ва ўзбекча нашрларда босилган Мўғилистон президентининг таржима қилиб берилган аломат нутқини,ўзбекчадаги “Аллоҳ бошни нимага берган ёки демократия ҳақида ҳангомалар” каби мақолаларни…ўқинг. Газета баъзи интернет нашрларга ўхшаб,бировларни ноҳақ айблаш,ҳақорат қилиш,исботланмаган гапларни ёзиш учун чиқарилмаяпти…\n“Ҳаракат” сайтини ўқисангиз,А.П.нинг биз фалон ишларни амалга оширганмиз,мени фалон гапим тўғри чиқди,қирғизистонлик Қодиржон Ботиров ахмоқ…сингари ўнлаб жумлаларга дуч келасиз. А.П. ва Жамшидахон ўзларини дунёдаги ҳамма нарсани биладиган донишманд сифатида кўрсатмоқчи бўлади. Шунинг учун Максим Назировнинг А.П.ни башоратчиларнинг вакили сифатида кўрсатиши ҳажвироқ йўсинда ёзилган бўлсада,ишонарли:“Ўтган башоратчилар ўтиб кетди,жойи тайин уларнинг. Айга,байга қилиб ўтирмайликда,ўзимизнинг ўзбек башоратчилар билан таништирай сизни. Гапни қайсинисиндан бошласам экан деб узоқ ўйлашга ҳожат йўқ. Башорат Фанлари Докторини танийсиз. Мен турган жойимдан қўзғалсам ер ағдарилиб кетади деган гапи бор. Бу гапида жон бор албатта. Модомики жонажон ватанимизда тўрт фасл тартибни бузмай алмашинаётган экан,буни фақат Абдирайим Пўлатовнинг борлиги сабаб деб билгайсиз. Агар у ўрнидан ярим метр жанубга силжиса борми,ер шари қутбларини бир кунда ўзгартириб,Ўрта Осиёни абадий музлик қоплаган бўларди. Юрий Гагарин ўз шуҳрати учун фақатгина Пўлатовга қарздор. Агар Менделеев аҳмоқлик қилиб эрта туғилмаганда эди,шунча қийналмас эди. Кимёвий элементлар жадвалини Пўлатов бир-икки кунда тузиб берган бўларди унга. Дунёда бўлаётган барча ҳодисаларни Пўлатов ёлғиз ўзи бошқариб туради. Ҳар ҳолда унинг ўзи шунақа деб ўйлайди.” Бу гаплар айни ҳақиқатлигини Ҳаракат журнали сайтида берилган қатор мақолаллар тасдиқлайди. Жамшидахоннинг акаси А.П. ҳақида “Ҳаракат” сайти шундай ёзади:“ДУНЁ ТУРКЛАРИ ОРАСИДА БУЮК СИЁСИЙ ИҚТИДОР АБДУРАХМ ПЎЛАТНИНГ ҚИСҚА,ЛЕКИН МАНАН ЮКСАК ТАФАККУРИНИНГ МАХСУЛИ-УНИНГ СИЁСИЙ ТАҲЛИЛИ БИЛАН ТАНИШИНГ! Ажабо,камтарликни қаранг! “БУЮК СИЁСИЙ ИҚТИДОР” эмиш. М. Назировнинг А.П.ни фолбин деганича бор. У анча алжиб қолган кўринади. Жамшидахонлар эса унинг қўлтиғига сув пуркашади. Ўзи бошқараётган “Ҳаракат”сайти уялмай нетмай унинг ажабтовур даҳоликлари ҳақида мақолалар эълон қилаверади. Бу сайт эгалари осмоний гапларни айтавериш ўрнига сўзларни тўғри ишлатишни ўрганишса бўларди…Жумладан,иқтидор сўзи бу ерда – истеъдод,доҳий маъносида ишлатилмоқда. Аммо ўзбекчада иқтидор ишлатилганда ёнига “эгаси”,сўзи ҳам қўшилмаса у ғализ туюлади,тушинтирилмоқчи бўлинган маъно англашилмайди…Энг ёмони,бу хил юзсизлик ва\nфолбинликлар,даҳопарастликлар,мухолифатнинг бирбиридан совушига сабаб бўлади…\nЖамшидахон яна ёзади:“Бирлик” деган сўз президент Ислом Каримни бўғзига келган,у бу сўзни кимдандир эшитса,ўша одамни қамоққа тиқишга ҳаракат қилади. Сиз ана шундан қўрқасиз…”\nКейинги пайтларда бирликчиларнинг қамалганини эшитмадим. Аксинча Бирдамликчилар,Ўзбекистон халқ ҳаракати аъзолари ва диндорлар кўпроқ қамалмоқдалар,ярадор қилинмоқдалар ва ўлдирилмоқдалар…Москвада отиб кетилган Фуатни,Швецияда ярадор қилинган Обидхон Қорини,Янгийўлда чавақланган Акромхўжа Муҳиддиновни эслашнинг ўзи бу гапимизнинг исботидир. Ҳатто менга ҳам (бирликчи бўлганим учун эмас) бирдамлик билан ҳамкорлик қилганим учун дело очишган…Икки йилдирки,Ўзбекистонга бораётганим йўқ…\nСобиқ ва бугунги бирликчилар ёки Бирлик атрофида юрганлар ичида менинг дўстларим ҳали ҳам бор. Улардан бири менга хат ёзиб,А.П.га (аввалги) ёзган жавоб мақоламни “нафас олмай” ўқиганини,кўп гапларимга қўшилишини,А.П. бир пайтлар ўзини ҳам ҳақорат қилгани учун шу хил мақола ёзмоқчи эканлигини айтган. Аммо мен унга “бундай мақолалар умумий душманларимизни хурсанд” қилишини,иложи борича ёзмаслик кераклигини айтдим…\nБошқа бир дўстимиз шундай деган:“Сиз ҳақингизда Абдураҳим Пўлатнинг ёзганларидан биз ҳам хафамиз,…бир неча карра тушунтиришга ҳаракат қилдилар барибир ҳеч нарсани тушунмайди,ёки тушунишни истамайди. У укаси ўлгандан кейин умуман телбадек бўлиб қолган. Ҳаммага ташланиб ўтиради,ҳаттоки уйига ҳол сўраб борган билан ҳам жанжаллашади. Унинг иқтисодий аҳволи ҳам яхши эмас,кеча кундуз ишлайди,кўринишидан роса чарчаган,асаблари доим таранг…”\nМен А.П.га Жамшидахонлардан кўра,кўпроқ ачинаман. Асаби таранглиги рост кўринади. Илгари бу даражада алмойи-алжойи гаплар айтмасди. Назаримда бошига урилган арматуранинг таъсири энди ўз кучини кўрсатяпти…Ишқилиб охири бахайр бўлсин…\nШу гапларни ёзарканман,тўғриси,Бирлик билан эмас,А.П. билан ҳамкорлик қилган йилларимга,кетган вақтимга ачиндим. Шоир Юсуф Жуманинг қуйидаги сатрлари эсимга тушди:\nЧинор деб таёққа хизмат қилибман\nБайрок деб сиртмоққа хизмат қилибман.\nТош отиб очдилар кўр кўзларимни,\nЧақмоқ,деб ботқоққа хизмат қилибман.\nКўзгуга тупиринг… Бу қандай бедодлик!


Балиқ овлаш учун мўлжалланган дунёдаги энг катта яхта сувга туширилди\n07:30 / 24.11.2017\nЯнги Зеландиянинг Yachting Developments кемасозлик верфи спортча балиқ овлаш учун мўлжалланган 40 метрлик яхтани сувга туширди. Бу ҳақда Yacht Harbour хабар бермоқда.\nҲали ном олмаган яхта спортча балиқ овлаш ихлосманди буюртмасига кўра қурилмоқда. Буюртмачи номаълум бўлиб қолишни истаган.\nВерф вакилларининг айтишича, яхта ўз синфида дунёдаги энг йириги ҳисобланади. Кема корпуси углепластикдан тайёрланган. Яхта 3100 от кучига эга иккита MTU дизель двигатели ва чайқалишни камайтириш учун гидростабилизаторлар билан жиҳозланган. Яхта бортида меҳмонлар учун 4 та каюта ва яхта эгасининг мастер-каютаси кўзда тутилган. Яхтанинг стандарт экипажи 6 кишини ташкил қилади.\n“Бу яхтанинг бир ўлчамигина уни эслаб ўтишга лойиқ қилади, бундан ташқари у меҳр билан яратилган лойиҳа асосида қурилмоқда. Верф жамоаси барча жойда ўзига эътиборни тортадиган бундай катта кема устида ишлаш имконига эга бўлганидан фахрланади”, деб айтган верф бошқарувчи директори Иэн Кук.\nЯхта эгасига йил охиригача топширилиши режалаштирилган. Унинг нархи ошкор қилинмаган.\nЯнги Зеландия яхта\nЖуда дўстона кайфиятдаги пингвин интернет "юлдузи"га айланди (видео)\nПеру жаҳон чемпионатининг 32-иштирокчисига айланди\nВидео: Янги Зеландия термаси дарвозабони даҳшатли сейв эвазига жамоасини қутқариб қолди\nЭминем Янги Зеландия Миллий партияси устидан ғалаба қилди


Материаллар хисоби\nНазвание Материаллар хисоби\n3.Материалларнинг келишини хисобга олиш.\n4.Материалларнинг сарфланишини хисобга олиш.\n1. Материалларнинг туркумланиши.\nКорхоналарнинг ишлаб чиқариш захираларига ишлаб чиқариш жараёнида мехнат предметлари киради. Улар ҳар бир ишлаб чиқариш жараёнида фойдаланилади ва уз қийматини тула равишда янги ишлаб чиқарилаётган махсулотга утказади.\nМатериалларнинг бухгалтерия хисоби олдига қуйидаги асосий вазифалар куйилган:\nишлаб чиқариш захираларини сакланиши устидан назорат урнатиш;\nомбордаги мавжуд ишлаб чиқариш захираларининг белгиланган меъёридан ошмаетганлигини назорат қилиш;\nишлаб чиқариш захираларининг келиб тушиши, сакланиши ва сарфланиши билан бо\_лиқ булган хужалик жараёнларини хужжатларда ту\_ри расмийлаштириш;\nишлаб чиқаришга сарфланаетган захираларнинг белгиланган меъёрларига амал қилишини ва калькуляция объектлари буйича ту\_ри таксимлашни назорат қилиш.\nМатериаллар ҳам товар-моддий захиралар таркибига киради. "Товар-моддий захиралар” деб номланган 4-сонли Узбекистон Республикаси бухгалтерия хисоби миллий стандартарига асосан, "Товар-моддий захиралар”- бу хужалик юритувчи субъектларнинг қуйидаги шаклдаги активларидан иборат:\nа) ишлаб чиқариш ва хизмат курсатиш жараёнида ишлатилиши кузда тутилган хом-ашё, материаллар, сотиб олинган ярим тайёр махсулотлар ва бутловчи буюмлар, ёкилги эхтиёт кисмлар, бошқа материаллар ҳамда арзон бахоли ва тез эскирувчи буюмлар;\nб) тугалланмаган ишлаб чиқариш;\nв) хужалик юритувчи субьектнинг оддий фаолиятида сотиш учун мулжалланган тайёр махсулот ва товарлар.\nМавжуд булган товарларни моддий захиралар таркибига киритмаслик холлари. Инвентаризация килинаётган даврда компаниянинг эгалик қилиш хукуки булмаган товарлар топилиши мумкин. Бу мижознинг буюртмасига асосан тайёрланган, у томонидан туланган (яъни, олди-сотди битими бажарилган), унга карашли ва жунатишни кутаётган товарлардир. Уларни сотиш жараёниини кайд қилиш зарур. Моддий захиралар таркибига кирмайдиган товарларнинг яна бир тоифаси бу - консигнациядаги товарлардир. консигнация - бу комитент ёки консигнант деб аталадиган мулкдорнинг уз товарларини бошқа компания омборларида жойлаштиришидир. консигнатор бундай товарларни узининг моддий захиралари таркибига киритмаслиги керак, чунки реализация давригача бу товарлар жунатувчи - консигнантнинг мулки хисобланади.\nИшлаб чиқариш захиралари, яъни товар-моддий захиралар қуйидагилардан энг кам қиймати буйича бахоланади:\nа) таннарх буйича;\nб) соф сотиш қиймати буйича.\nМатериаллар хисобини ту\_ри ташкил қилишда уларни илмий асосда туркумлаш мухим аҳамиятга эга.\nМатериалларнинг ишлаб чиқариш жараёнида бажарадиган ролига қараб қуйидаги гуруҳларга булинади: хом-ашё ва асосий материаллар; ёрдам материаллар, сотиб олинган ярим фабрикатлар, чикиндилар (қайтарилган), ёкилги, тара ва тара материаллари, эхтиёт кисмлари, кам бахоли ва тез эскирувчи буюмлар.\nХом-ашё ва асосий материаллар ишлаб чиқарилаётган махсулот-ларнинг моддий асосини ташкил килувчи мехнат предметларидир.\nХом-ашёларга қишлоқ хужалиги ва казилма саноатининг махсулот-лари (дон, пахта, сут, гушт, сабзавот махсулотлари ва бошқалар) киради. Материалларга қайта ишлаш саноати махсулотлари,-ун, ё\_, ёқил\_и мойлаш материаллари, қанд ва бошқалар киради.\nёрдам материаллар хом-ашё ва асосий материалларга кушимча равишда фойдаланилади ва ишлаб чиқарилаётган махсулотларга маълум даражада истеъмол хусусиятларини беради, шунингдек, мехнат воситаларини таъмирлашда ва ишлаб чиқариш жараёнини енгиллаштириш учун фойдаланилади.\nШуни эътиборга олиш зарурки, материалларни асосий ва ёрдам материалларга булиш шартли ҳарактерга эга булиб бир тармокда асосий хисобланган материаллар бошқа тармоклар учун ёрдам материал булиши мумкин.\n^ Сотиб олинган ярим фабрикатлар-қайта ишлашнинг маълум боскичини утган, лекин тайёр махсулот холатига етмаган хом-ашё ва материаллардир. Махсулот ишлаб чикраиш жараёнида улар ҳам асосий материаллар ролини бажаради ва уларнинг моддий асосини ташкил қилади.\n^ Ишлаб чиқаришдан қайтарилган чикиндилар-тайёр махсулот ишлаб чиқариш жараёнига сарфланган хом-ашё ва материаллар, ярим фабрикатлар қайта ишлаш жараёнидаги қолдиқлари.\nёкилгиларни учга булиш мумкин,-технологик ёкилгилар, двигатель ва хужалик ёкилгилари. Технологик ёкилгилар технологик мақсадлар учун фойдаланилади. Двигатель ёкилгилари эса двигателни юргизиш учун ишлатилади. Хужалик ёкилгилари иситиш учун фойдаланилади.\n^ Тара ва тара материаллари (коробкалар, коплар ва бошқалар) тайёр махсулотлар, ярим фабрикатлар, материаллар ва бошқа нарсаларни кадоклаш, транспортировка қилиш ва саклаш учун фойдаланилади.\n^ Эхтиёт кисмлар-машина, асбоб-ускуна ва бошқа мехнат воситаларини таъмирлаш учун ишлатилади.\nБундан ташқари ишлаб чиқариш захиралари ҳар бир туркумнинг ичида ҳам маълум белгилари ва сифат курсаткичларига қараб гуруҳланади. Масалан: Материалларнинг юқоридаги туркумланиши уларнинг синтетик ва аналитик хисобини ташкил қилиш учун фойдаланилади.\n2. Материалларнинг бахоланиши\nМатериалларни бахолаш. Моддий қийматликлар синтетик счетларда икки бахода курсатилиши мумкин: 1) хакикий сотиб олиш таннархида ёки 2) хисоб бахосида.\nМоддий қийматликларнинг хакикий таннрахи қуйидагилардан ташкил топади: сотиб олиш ҳаражатлари; таъминот ташкилотига туланган кушимчалар; божхона туловлари; ортиш, ташиш, тушириш, саклаш ҳаражатлари; хом-аше биржаларининг хизматлари қиймати ва бошқалар.\nМатериалларнинг хакикий таннархини хисоблаш анчагина хисоб-китобларни талаб қилади ва бухгалтерия ходимларининг анчагина вақтини олади. шунинг учун ҳам корхоналарда фақат асосий хом-аше ва материалларнинг хакикий таннархи аниқланади ва колган ишлаб чиқариш захиралари ишлаб чиқариш жараёнига берилаетганда катъий хисоб бахоларида берилади. катъий хисоб бахолари учун ушбу материалларнинг режа таннархи, уртача сотиб олиш бахолари ва бошқалар асос килиб олинади.\nМатериалларнинг хакикий таннархининг катъий хисоб бахоларидан фарқи алоҳида 16 "Материаллар қийматининг четланиши”синтетик счетида хисобга олиб борилади.\nКорхоналар бухгалтерияларида компьютерларнинг кенг қулланилиши материалларнинг хакикий таннархини хисоблашни анча енгиллаштирди ва катъий хисоб бахоларини куллашга эхтиёж колдирмаяпти.\nМоддий қийматликларни ишлаб чиқариш жараёнига берилганда уларни қуйидаги усулларда бахолаб хисобдан учиришга рухсат этилган:\nуртача таннархи буйича;\nбиринчи сотиб олинган ишлаб чиқариш захираларининг таннрахи буйича (фифо усуллари);\nохирги сотиб олинган ишлаб чиқариш захираларининг таннрахи буйича (лифо усуллари).\nа) Уртача тортилган қиймат усули - ТМЗ ҳар бир бирлигининг қиймати хисобот давридаги бошида бир типли ТМЗ бирликлари ва хисобот даври давомида сотиб олинган ёки ишлаб чиқарилган бир типли бирликлармнинг уртача тортилган қиймат буйича аниқланади. ТМЗ бирлигининг уртача тортилган қиймати ТМЗнинг бутун қийматини шу захиралар бирликларининг сонига булиш билан аниқланади.\nб) Биринчи ҳарид бахолари буйича бахолаш усули (ФИФО - биринчи кирим - биринчи чиким) - биринчи навбатда сотиб олинган товарларнинг таннархи биринчи навбатда сотиб юборилган товарларга олиб борилиши керак деган тахминга асосланган.\nв) Охирги ҳарид нархлари буйича бахолаш усули (ЛИФО - охирги кирим - биринчи чиким) - охирги ҳарид қилинган товарларнинг таннархи биринчи навбатда сотилган товарларнинг қийматини аниқлаш учун, хисобот даврининг охирига булган захираларнинг таннархи эса биринчи навбатда ҳарид қилинган товарлар таннархи асосида хисоб килинади, деган тахминга асосланган.\nЖадвалда ишлаб чиқаришга сарфланган моддий қийматликларнинг Фифо ва Лифо усулларида хисобдан чиқарилиши акс эттирилган.\nБахолашни ФИФО ва ЛИФО усулларини куллайдиган корхоналарда моддий қийматликларнинг аналитик хисоби ҳар бир партия буйича юритилиши зарур.\nМатериалларнинг келиб тушиши ва сарфланишини хужжатлаштириш .\nКорхонага келиб тушадиган ва ишлаб чиқаришга сарфланадиган ишлаб чиқариш захиралари тегишли дастлабки хужжатларга асосан расмийлаштирилади.\nМатериалларнинг келиб тушиши ва сарфланишини акс эттирувчи дастлабки хужжатларнинг ту\_ри расмийлаштирилиши моддий қийматликларнинг хисобини асосини ташкил қилади. Чунки дастлабки хужжатлар асосида ишлаб чиқариш захираларининг келиб тушиши ичидаги ҳаракати ва ишлаб чиқаришга сарфланиши устидан назорат амалга оширилади.\nМатериалларнинг ҳаракатини акс эттирувчи хужжатларни расмийлаштиришда улар ҳар томонлама чукур текширилиши зарур. Бунда асосий эътибор хужалик жараёнини содир килган шахслар имзосининг мавжудлиги ва уларнинг хакикийлигини текшириш зарур. Моддий қийматликларнинг ҳаракати билан бо\_лиқ булган хужалик жараёнларини тегишли хужжатларда акс эттиришни назорат қилиш вазифаси корхонанинг бош бухгалтерия ва ишлаб чиқариш булинмаларнинг рахбарларига юклатилган.\nМоддий қийматликларни ФИФО ва ЛИФО усулларида бахолаш\nБир бирлик-нинг бахоси, сумда\n1. Материалларнинг колдиги 01.01.ХХ й.\nМатериалларнинг келиб тушиши\nОй буйича жами\nОй мобайнида материалларнинг сарфланиши:\nа) ФИФО усули буйича\nб) ЛИФО усули буйича\nМатериалларнинг колдиги 01.02.ХХ йилга\n3. Материалларнинг келишини хисобга олиш\nМатериаллар асосан қуйидагилардан келиб тушади:\nмол етказиб берувчилардан;\nмоддий жавобгар шахслар оркали нақд пулга сотиб олинади;\nузининг ишлаб чиқарилишидан;\nасосий воситаларни жунатишдан;\nинвентаризация натижасида илгари хисобга олинмаган ишлаб чиқариш захиралари аниқланиши.\nҲар бир корхонада ишлаб чиқариш режасини бажариш учун йил бошида ишлаб чиқариш захираларига булган талаб аниқланади ва тегишли таъминот ташкилотлари билан шартномалар тузилади.\nКорхоналарда моддий ресурслар билан таъминлаш билан моддий техника таъминоти булими шугулланади. Ушбу булим моддий техника таъминоти буйича тузилган шартномаларнинг бажарилиши, ишлаб чиқариш жараёни учун зарур булган моддий қийматликларнинг уз вақтида келиб тушиши ва киримга олиниши устидан назорат олиб боради. Шунинг учун ҳам ушбу булимда шартномаларнинг бажарилиши буйича ведомостлар машинограммаларда оператив хисоб юритилади. Ушбу ведомостлар машинограммаларда шартномаларнинг кай даражада бажарилиши бахолардаги ва ассортиментлардаги ва микдор узгаришлари акс эттирилади. Бухгалтерия эса оператив хисобнинг ту\_ри ва уз вақтида юритилиши ҳамда хисоботларнинг белгиланган вактларда тузилиши устидан назорат олиб боради.\nМол етказиб берувчилар моддий қийматликларни жунатиш билан бирга, узаро хисоб-китобларни амалга ошириш учун асос булувчи тегишли хужжатларни тулов талабномалари, товар-транспорт юк хатлари, темир йул юк хатлари ва унга илова килинадиган квитанцияларни жунатадилар. Моддий қийматликларнинг келиб тушишини акс эттирувчи ва хисоб-китоб хужжатлар бухгалтерияга келиб тушгандан сунг уларнинг ту\_рилиги ва асослилиги текширилади ва таъминот буйича масъул шахсларга берилади.\nТаъминот булими ходимлари моддий-қийматликларни хужжатлардаги курсаткичларга ва шартнома талабларига мос келиши нукта-назаридан текшириб курадилар. Текширишдан сунг хисоб-китоб ва бошқа тулов хужжатларига тулаш учун розилигини билдириб белги куядилар. Таъминот булимида корхонага келиб тушаетган моддий қийматликларни хисобга олиш махсус "келиб тушаётган юкларни хисобга олиш журнали”юритилади. Унда мол етказиб берувчиларнинг манзили, шартнома номери ва санаси ва бошқа курсаткичлар илова кисмида туланганлиги хакидаги белгилар куйилади.\nТулов талабномалари тахъминот булимида текшириб курилгандан сунг бухгалтерияга, транспорт ташкилотининг квитанцияси эса экспедиторга берилади. Экспедитор транспорт хайдовчисидан ёки ташкилотидан материалларни қабул килиб олиши зарур.\nЭкспедитор станцияда юкни қабул килиб олиш жараёнида синчиклаб текшириши зарур. Агар хужжатдаги курсаткичлардан фарқ килса ёки ундаги материаллар бузилган булса коммерция далолатнома тузилиши зарур. Ушбу далолатнома транспорт ташкилоти ёки мол етказиб берувчиларга даъво қилиш учун асос булади.\nБошқа шаҳарлардан моддий қийматликларни шартномага асосан корхонанинг узи олиб келиши лозим булса экспедиторга наряд ва ишонч когози берилади. Унда мол етказиб берувчидан олиш зарур булган моддий қийматликлар руйхати курсатилади. Экспедитор олиб келган моддий қийматликларни корхона омбор мудирига кирим ордерига ёки юк хатига асосан топширади. Ушбу хужжатларнинг тегишли жойларига қабул килиб олганлиги ту\_рисида омбор мудири, топширганлиги ту\_рисида экспедитор имзо чекадилар.\nМол етказиб берувчилар жунатган моддий қийматликларни омборга қабул қилиш жараёнида комиссия таркибида мол етказиб берувчи томонидан вакил катнашмаса унда манфаатдор булмаган ташкилотдан вакил катнашиши шарт. комиссия материалларни қабул қилиш хакида далолатнома тузади. Мабодо далолатномадаги микдор ва сифат курсаткичлари мол етказиб берувчилар моддий қийматликларга илова килиб жунатган хужжатлардаги курсаткичларга мос келмаган такдирда комиссия тузган далолатнома транспорт ташкилоти ва мол етказиб берувчига даъво қилиш учун асос булади.\nМатериалларни ташиш автотранспорт билан амалга оширилса дастлабки хужжат сифатида товар-транспорт юк хати қулланилади ва юк жунатувчи томонидан турт нусхада тузилади. Биринчи нусхаси материалларни хисобдан учириш учун асос булади, иккинчи нусхаси мол олувчи ташкилот материалларни киримга олиш учун асос булади, учинчиси транспорт ташкилотига хизмати учун куйиладиган счетга илова килинади. Туртинчи нусхаси транспорт хайдовчисинингйул варакасига илова килинади ва мехнат хаки тулаш учун асос булади. Мол олувчи корхона товар-транспорт юк хатида курсатилган материалларни омборга киримга олиш жараёнида фарқ аниқланса бу материалларни қабул қилиш далолатнома билан расмийлаштирилади.\nКорхоналар узлари ишлаб чиқарган материаллрани ва қолдиқларни ёки арзон бахоли ва тез эскирувчи буюмларни ва асосий воситаларни хисобдан чиқариш жараёнида олинган материаллрани ва эхтиёт кисмларни ва бошқаларни икки нусхада тузиладиган юк хатларга асосан киримга олинади.\nХисобдор шахслар томонидан нақд пулга сотиб олинадиган материаллар товар счетлари ёки далолатномага асосан киримга олинади. Хисобдор шахслар материаллрани савдо корхоналаридан, кооперативлардан, бозорлардан ёки ахолидан нақд пулга сотиб олади. Хисобдор шахс аванс тарикасида олган пулни сарфлаганлиги ту\_рисида аванс хисоботини такдим килганда юқорида номлари зикр этилган хужжатларни уз хисоботига илова тарикасида кушиб топширади.\nИшлаб чиқариш захираларини хисобга олиш учун бухгалтерия хисобининг счетлар режасида қуйидаги счетлар тайинланган:\n1000 "Материаллар", 1100 "Бокувдаги хайвонлар"(қишлоқ хужалиги корхоналарида); 15 "Материалларни тайёрлаш ва сотиб олиш"; 16 "Материаллранинг қийматидан четланиши".\nШунингдек балансдан ташқари счетлар 002 "Жавобгарлик учун қабул қилинган товар-моддий қийматликлари", ва 003 "қайта ишлаш учун қабул қилинган материаллар".\n1000"Материаллар”счетига қуйидаги субсчетлар очилиши мумкин:\n1020 "Сотиб олинган ярим фабрикатлар, комплектловчи материаллар, констуркция ва деталлар";\n1060 "Тара ва тара материаллари";\n1040 "Эхтиёт кисмлар";\n1090 "Бошқа материаллар";\n1080 "инвентар ва хужалик ашёлари".\nЮқоридаги материалларнинг ҳар бири уз гуруҳи ичида турлари, улчамлари, сортлари, маркалари ва бошқа курсаткичлари буйича гуруҳларга ажратилади. Материалларнинг ҳар бирига номенклатура номерлари берилади ва уларни махсус реестрларга ёзиб куйилади. Ушбу реестрлар номенклатура бахолари дейилади ва унда ҳар бир материалларнинг катъий хисоб бахоси курсатилади.\n4.Материаллар сарфланишини хисобга олиш\nМатериаллар корхона ишлаб чиқариш зарурияти хужалик эхтиёжлари учун ва ортиқча ва кераксиз булганларини эса четга сотиши мумкин. Шунингдек, корхоналар айрим материаллрани четга қайта ишлаш учун бериши мумкин.\nКорхонада ишлаб чиқариш захираларининг ту\_ри сарфланишини назорат қилиш ва расмийлаштириш учун тегишли ташкилий тадбирлар ишлаб чиқилади. Моддий қийматликларнинг тежамли сарфланишининг зарурий шартларидан бири режа-иктисод булими томонидан ҳар бир махсулот (хизмат) ва бажариладиган ишлар бирлигига сарфланадиган нормалар ва улар асосида белгиланадиган лимит катта аҳамиятга эгадир.\nБарча корхоналарга моддий қийматликларнинг сарфланиши ва четга берилишига рухсат берувчи шахсларнинг руйхати тузилиши ва уларнинг имзоларининг нусхаси бухгалтерияда булиши шарт. Берилаетган материаллар аниқ улчанган, саналган ва тортилган булиши зарур.\nМатериалларнинг омборлардан берилиши энг аввало корхонада ишлаб чиқариш ва мехнатнинг кандай ташкил қилинганлиги, ва қайси соҳага тегишли эканлигига бо\_лиқдир. Ушбу хусусиятлардан келиб чиккан холда моддий қийматликларни кай тарзда бериш ва расмийлаштиришнинг тартиблари белгиланади.\nИшлаб чиқаришга ва бошқа эхтиёжлар учун ҳар кундаги сарфланадиган материаллар лимит-забор карталари расмийлаштирилади. Уларни режа-иктисод ёки таъминот булими бир ёки бир неча нусхада бир ой муддатга ёзиб беради. Уларда хужалик жараёнининг тури, омбор номери, улчов бирлиги, ҳаражат ишлари ва ойлик сарфнинг лимити курсатилади.\nЛимит-забор картасининг бир нусхаси олувчига, иккинчиси эса омбор мудирига берилади ва материаллар лимтда белгиланган микдорда берилади.\nЛимит-забор карталарининг қулланиши ҳар куни омбордан ишлаб чиқариш ва бошқа мақсадлар учун бериладиган материаллар хисоб-китобини енгиллаштиради ва бир марталик хужжатларни кискартиради.\nАгар ишлаб чиқариш захиралари омбордан мунтазам берилмаса юк хати-талабномаларга асосан берилади. Бунда юк хати талабнома икки нусхада ёзилади ва бир нусхаси омборчида иккинчиси эса материални олган шахсга берилади.\nБошқа корхоналарга материаллрани бериш учун (шартнома ёки нарядлар асосида) икки нусхада "Четга материалларни бериш”юк хати талабномаси ёзилади. Биринчи нусхаси омборчида колдирилади ва у материалларни хисобдан учириш, шунингдек, хисоб-тулов операциялари учун асос булади, иккинчи нусхаси эса материалларни қабул килган шахсга берилади.\nМатериаллар бошқа корхоналарга автотранспорт оркали жунатилса юк хати урнига товар-транспорт юк хати ёзилади.\nКорхоналарда материаллар сарфини дастлабки хужжатларда акс эттирмасдан омбор хисоб карточкасида юритиш ҳам мумкин. Бунда ишлаб чиқариш булимларининг материалларни олиш хукукига эга булган вакиллари бевосита омбор хисоб карточкасига имзо чекадилар.\nИшлаб чиқариш хажми катта булмаган ва материалларнинг ҳаракати билан бо\_лиқ булган хужалик жараёнлари унга куп булмаган корхоналарда материаллранинг сарфи махсус дастлабки хужжатларни расмийлаштирмасдан амалга оширилади. Бундай корхоналарда хакикатда сарфланган материаллар махсулотларни ишлаб чиқариш ва сотиш ту\_рисидаги хисобот ёки далолатномаларда акс эттирилади. Далолатнома ёки хисоботлар ҳар ун кунда масъул шахс томонидан тузилади ва корхона рахбари тасдиклагандан сунг улар моддий жавобгар шахслардан тегишли материалларни хисобдан учириш учун асос булади.\nКорхонада белигиланган кунларда материалларнинг кирими ва чикими ту\_рисидаги барча хужжатларни қабул қилиш-топшириш реестрининг биринчи нусхаси билан бирга бухгалтерияга топширилади, реестрнинг иккинчи нусхасига бухгалтер дастлабки хужжатларни қабул килганлиги ту\_рисида имзо чекиб моддий жавобгар шахсга қайтариб берилади.\nМатериаллар - бу корхона фаолияти учун зарур булган ва махсулот асосини ташкил қиладиган хужалик мабла\_ларидир. Уларнинг асосий хусусиятлари - хужалик операциялари таъсирида узининг ташки куринишини узгартириб, қийматини ишлаб чиқарилган махсулот таннархига утказишидир.\nУларни ишлаб чиқаришга сарфлашда бахолашнинг ФИФО, ЛИФО ва уртача қиймат усуллари мавжуд.\n1. /Материаллар каршилиги 6-Услубий кулланма.doc\n1. /Материалшунослик ва конструкцион материаллар технологияси.doc\n1. /материаллар кесиб ишлаш маъруза.DOC\n1. /1.13. Махсус мавзу-Энциклопедик материаллар.doc


Гвардиола: «Гуруҳда 1-ўринни олганимиздан кўпроқ қониқдим»\n«Манчестер Сити» бош мураббийи Хосеп Гвардиола EЧЛ 5-туридан ўрин олган «ПсЖ»га (2:1) қарши ўйиндан сўнг ўз фикрлари билан ўртоқлашди.\nҒалабадан сўнг «шаҳарликлар» очколарини 12тага етказиб, 1-ўрин билан плей-оффга йўлланма олишди.\n«Яхши ўйин бўлди. Статистикани кўрмадим, лекин биринчи ўйиндагидек ажойиб ҳаракат қилдик.\nАфсуски, биринчи бўлимда имкониятлардан фойдалана олмадик. «ПСЖ»нинг голидан кейин 5-10 дақиқага нокаутга учрадик. Келиб, бизнин қўллаб-қувватлаган мухлисларга раҳмат.\nКетма-кет 5-6 йилдан бери Чемпионлар Лигаси плей-оффига чиқяпмиз. Гуруҳда 1-ўринни олдик, шундан кўпроқ қониқдим. Дуранг ҳам етарли бўлишини тушунгандик, аммо барибир ғалаба қозондик.\nРақиб ҳужумчилари дарвозамиздан қанчалик узоқда бўлса, биз учун шунчалик хавфсиз бўлишига доим ишонганман. Улар яқинлашганда, бўш жой топадилар. Неймар ўтиб кетган лаҳзани эсланг», – дея Гвардиоланинг сўзларини келтиради ВВС.


Кўтарилган иш ҳақи, КХДРнинг янги таҳдиди, Миллиард марта юкланган илова, Ўзбек боксчиларининг олтин жанглари ва куннинг бошқа муҳим хабарлари\n20:14 / 22.08.2016\nЯкунланиб бораётган 22 август Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nЎзбекистонда янги пост\n2016 йил август ойида АҚШнинг Ўзбекистондаги элчиси ўринбосари Лессли Вигери Ўзбекистоннинг Тожикистон билан чегарасида жойлашган янги қўриқлаш постининг очилиш маросимида иштирок этди.\nКўтарилган иш ҳақи\nЎзбекистон президенти Ислом Каримов 2016 йил 22 август куни иш ҳақи, пенсиялар, стипендиялар ва нафақалар миқдорини ошириш тўғрисидаги фармонни имзолади.\nБош вазирнинг қиммат кийими\nҲиндистон бош вазири Нарендра Модининг костюми энг қимматбаҳо замонавий костюм сифатида Гиннес Рекордлар китобига кирди.\nКХДРнинг янги таҳдиди\nШимолий Корея ҳарбийлари, Корея Республикаси ва АҚШ томонидан ўтказилаётган Ulji Freedom Guardian (UFG) қўшма ҳарбий машғулотлари чоғида Пхеньянга бевосита таҳдид солинадиган бўлса, жанубий кореяликлар ва америкаликларнинг кулини кўкка совуришини таъкидлашмоқда.\nҲиндистонда Ҳайдаробод шаҳридан Какинада шаҳрига қатновни амалга ошираётган шаҳарлараро йўловчи автобуси кўприкдан қулаб кетиб, томи билан ағдарилиб кетган.\nПокистон “Толибон” устига юриш бошлади\nПокистон қуролли кучлари Афғонистон билан чегара яқинида "Толибон" жангариларига қарши амалиётлар ўтказишга киришди.\nМиллиард марта юкланган илова\nБААнинг замонавий таксиси\nЎзбек боксчиларининг олтин жанглари\nРио—2016 Олимпиадасининг охирги кунида Ўзбекистон бокс терма жамоасининг 52 ва 64 килограммгача бўлган вакиллари Ўзбекистон делегацияси ҳисобига 2та олтин медаль тортиқ қилишди.


КИМКИ ЕРГА МЕҲР БЕРСА, БУНИНГ САВОБИ КАТТАДИР — Исломобод\nСиз шуердасиз Бош саҳифа → КИМКИ ЕРГА МЕҲР БЕРСА, БУНИНГ САВОБИ КАТТАДИР\nislomobod Апрель 16, 2020 0 Изоҳ\nДавлатимиз раҳбари ушбу касаллик кенг тарқалиб кетмаслигининг олдини олиш борасидаги мурожаатлари халқимизга руҳий мадад, самимий далда бўлди. Ҳар биримизга куч-қувват бериб, инон-ишончимизни мустаҳкамлади. Юртбошимиз тадбиркорларга, ёрдамга муҳтож аҳолига, якка-ёлғизларга, ногиронларга моддий кўмак ва ёрдамларни оширамиз, деганлари инсонпарварликнинг олий намунаси бўлди.\nКарантиннинг дастлабки кунлариданоқ юксак сафарбарлик чоралари кўрилгани халқимиз учун, оилалар учун, шу юрт фуқароси соғлиғини таъминлашга қаратилгани билан аҳамиятлидир.\nТаассуфки, пандемия туфайли ўрнатилган тартиб-қоидаларни менсимаслик ҳолатлари учраётгани кишини ташвишга солади. “Бирники мингга, мингники – туманга”, деган гап бор халқимизда. Арзимас баҳона билан кўчага ошиқаётган, карантин қоидаларини писанд қилмай, важ-карсонлар тўқиётган, қочиб-пусиб шахсий транспорт воситалари билан кўчага чиқишга уринаётган кимсаларнинг мақсади нима? Ахир, улар ҳам вазиятни яққол кўриб, сезиб туришибди-ку.\nЎтган даврда карантин қоидаларининг 47 мингга яқин бузилиш ҳолатлари, шу жумладан, 34 минг марта ниқоб тақмаслик, 11 минг марта автотранспортда карантинга риоя қилмаслик ҳолатлари аниқланган. Ҳаттоки, 24 та ҳолатда юзлаб одамларни тўплаб, зиёфат ва маросимлар ўтказилгани аниқланганини қандай тушуниш мумкин. Уларнинг бу хатти-ҳаракатлари, аввало, ўзини, оиласини, бола-чақасини оғир дардга гирифтор қилиб қўйиши мумкин-ку. Аллоҳ таоло бундайга инсофи тавфиқ берсин.\nИслом динида инсоннинг вабога сабр қилишига улуғ савоблар ваъда қилинган. Агар бирор жойда вабо ёки ҳалок қилувчи бирор юқумли касаллик тарқалса, у ердаги киши ўзига Аллоҳнинг ҳукмидан бошқа ҳеч нарса етмаслигини ишонган ҳолда сабр қилиб ўтирса, унга шаҳидлик савоби берилади. Агар бирор кимса бесабрлик қилиб, у ердан қочиб кетса, у бу ажрдан бебаҳра қолади.\nҲазрати Пайғамбаримиз соллаллоҳу алайҳи ва саллам: “Вабодан қочувчи кимса (гуноҳда) жанг майдонидан қочувчи кимса кабидир” деганлар (Имом Аҳмад ривояти).\nБунинг маъноси шуки, қайси жойда вабо тарқалса, у ердан қочмасдан, собит туриш лозим. У ердан қочиш эса бесабрлик ва Аллоҳ таолога таваккал қилмаслик белгиси бўлгани учун гуноҳдир. Шундай экан, ҳар бир фуқаро берилган тавсия ва кўрсатмаларга амал қилмаса, аввало, ўзининг, оиласининг, яқинларининг ҳаётига катта хавф туғдириши, ҳатто умрига зомин бўлиши мумкинлигини унутмаслиги зарур.\nБаъзан касалликдан кўра ваҳима ва саросималар инсонни ҳушидан айираёзади. Тиб илмининг султони, бобокалонимиз Ибн Сино айтганидек: “Ваҳиманинг ўзи ярим касалликдир. Хотиржамлик ярим соғликдир. Сабр эса шифонинг бошланишидир”.\nБемор ҳар қандай оғир дардни бандаликка хос сифатлар ила қабул қилиб, ажрини Аллоҳдан умид қилса, унинг ортидан ўзи билмаган яхшиликларга эришади. Зеро, ҳар бир дард ва мусибат беҳикмат эмас. Набий соллаллоҳу алайҳи ва саллам айтадилар: «Қайси бир кишига тоъун (эпидемия) етса ва уйида сабр ила савоб умидида ўтирса, ўзига Аллоҳ тақдир қилганидан бошқа нарса етмаслигини билса, унга шаҳиднинг ажричалик савоб берилади» (Имом Бухорий ривояти).\nВабога чалинган киши дардидан тузалса ҳам шаҳидлик ажри берилади. Алҳамдулиллаҳ, ҳар куни ойнаи жаҳон орқали коронавирус инфекциясини юқтириб олган юртдошларизнинг баъзилари соғаяётганини кўраяпмиз. Шу пайтгача 42 нафар киши бутунлай дарддан фориғ бўлди. Расулуллоҳ соллаллоҳу алайҳи ва саллам: «Албатта, тузалиб, соғайган беморнинг мисоли худди осмондан янги тушган дўл донасининг рангига ва софлигига ўхшайди», дедилар (Имом Термизий ривояти).\nТаъкидлаш жоизки, инсонларнинг дардидан тузалиб, гуноҳлардан фориғ бўлишида уламолар ва шифокорларнинг хизмати беқиёс. Уламолар маънавий чораларни кўриб, аҳолининг руҳиятини тарбиялайди. Шифокорлар эса касалликка қарши моддий чоралар, зоҳирий сабаблар ила дардларга малҳам бўлади. Агар уларнинг хизматлари туфайли бир бемор шифо топса, номаи аъмолларига улкан ажру савоблар битилади. Аллоҳ таоло Қуръони азиймуш шаънда марҳамат қилади: «Ким уни (бир жонни) тирилтирса, худди ҳамма одамларни тирилтиргандек бўлади» (“Моида” сураси, 32-оят).\nМуфассирлар ушбу оятдаги “тирилтирса” сўзини “ўлимдан сақлаб қолса” деганлар. Имом Совий раҳматуллоҳи алайҳ “яшаб қолишига сабабчи бўлса”, дея тафсир қилганлар.\nДемак, бугун беморларни даволаётган шифокорларимиз инсонларнинг ҳаётини сақлаб қолгандек улуғ савобга эришяпти. Шарафли касб эгалари фаолиятлари давомида бир неча инсонларни оёққа турғизиб, ҳадсиз-ҳисобсиз ажрларни қўлга киритаётганларини бир тасаввур қилиб кўринг!\nИкки ҳафта давомида яқинларини, фарзандларини кўрмасдан, уйқу, ҳаловат нималигини билмасдан меҳнат қилаётган заҳматкаш шифокорлар, ҳуқуқ-тартибот идоралари ходимлари, шу ишга камарбаста бўлган барча-барчани мен ЗАМОНАМИЗ ҚАҲРАМОНЛАРИ, деб биламан. Шу ишга ҳисса қўшаётганларни Яратгандан Эгам юксак мукофотлар билан сийласин.\nХабарингиз бор, шу йилнинг 8 ва 14 апрель кунлари муҳтарам Президентимиз раислигида ўтказилган йиғилишларда бу йилги мураккаб вазиятни ҳисобга олиб, барча томорқаларда 2-3 марта экин экиш ва қўшимча ҳосил олиш биринчи даражали вазифа экани таъкидланди. Албатта, бу ҳозир энг тўғри йўл ҳисобланади. Зеро, бугунги оғир дамларда аҳоли рўзғорининг бутлигига эришиш, ҳар бир оиланинг томорқасидаги мавжуд имкониятлардан фойдаланмай туриб ҳал этиш мушкул.\nШу маънода пандемия туфайли юртимизда эълон қилинган карантин вақтида аҳолини озиқ-овқат маҳсулотларига бўлган бирламчи талабини қондириш кўп жиҳатдан томорқалардан қанчалик оқилона фойдаланишимизга боғлиқ. Давлатимиз раҳбари ўз чиқишларида: “Ҳозирги синовли даврда томорқа ерларига экин экмаслик, қаровсиз ташлаб қўйиш юртга ва ерга нисбатан хиёнат деб баҳоланиши керак”, деб қатъий таъкидладилар.\nҲаммамиз яхши тушунамиз, “Ерни боқсанг, ер ҳам сени боқади”, деган мақол бежиз айтилмаган. Соҳада катта натижага эришмоқчи бўлсак, биринчи навбатда ризқ-рўзимиз манбаи бўлган ерни боқишимиз керак. Мутафаккир Алишер Навоий бобомиз “олам аҳлининг тўқлиги, қувончи, аввало, ерга уруғ сочиб, бебаҳо ноз-неъмат етиштирадиган фидойи инсонлар меҳнатидандир”, деб миришкор деҳқонлар хизматига жуда катта баҳо берганлар.\nАйни кунларда кўпчилигимиз вақтимизни оила даврасида ўтказяпмиз. Бу карантин қоидаларига риоя қилиш билан бирга, хонадонимиздаги мавжуд томорқада ишлаш учун ҳам яхши имконият. Агар ҳар бир хонадонда рўзғор учун зарур бўлган қишлоқ хўжалиги маҳсулотлари етиштирилса, аввало, келгусида бу маҳсулотларга бўлган эҳтиёжни қондириш, бозорларда нарх-навонинг асоссиз равишда ошиб кетишининг олдини олишда муҳим омил ҳисобланади. Демак, баҳорнинг ҳар бир кунини ғанимат билиб, экин-тикин ишларини тезроқ якунига етказайлик. Ҳар бир қарич унумдор ерни қадрига етайлик.\nАллоҳ таоло ер юзини осмондан оби-раҳмат ёғдириб, шу орқали барча набототларни ўстириб, инсонларнинг ризқини бериб қўйди. Қуръони каримнинг кўплаб оятларида Аллоҳ таоло экинлар ва боғларни мисол қилиб келтирилган. Қуръони каримда шундай баён қилинади: «У осмондан сизлар учун ундан ичимлик бўладиган сувни (ёмғирни) ёғдирган зотдир. (Ҳайвонларингизни) боқадиган гиёҳлар ҳар ўша сувдан (суғорилур). У сизлар учун ўша (сув) билан (турли) экинларни, зайтун, хурмо, узум ва барча меваларни ундирур. Албатта, бунда тафаккур қиладиган кишилар учун аломат бордир» (“Наҳл” сураси, 10–11-оятлар).\nМуборак динимиз экин-текин ишларига тарғиб қилади. Бу ҳақда ҳазрат Пайғамбаримиз соллаллоҳу алайҳи ва салламдан жуда кўплаб ҳадислар келган. Жобир розияллоҳу анҳудан ривоят қилинади. Расулуллоҳ соллаллоҳу алайҳи ва саллам: “Ким бирор ўлик ерни тирилтирса, яъни обод этса, унга шунда ажр бордир. Шунингдек, ундан бирор жонзот еган нарсада унга садақа (савоби) бордир”, дедилар (Имом Доримий ривояти).\nЯна бир ҳадиси шарифда бундай дейилган. Жобир розияллоҳу анҳудан ривоят қилинади. Набий соллаллоҳу алайҳи ва саллам: “Ким Аллоҳга ишониб, савоб умид қилган ҳолда қаровсиз ерни обод қилса, унга ёрдам ва барака бериш Аллоҳга лозим бўлди”, дедилар (Имом Байҳақий ва Имом Табароний ривоятлари). Ҳадисдаги “Аллоҳга лозим бўлди” деган сўз мазкур бандага Аллоҳнинг фазл-карами бўлди деганидир.\nСаҳобалардан бир қанчалари экин экиш билан шуғулланганлар. Абу Ҳурайра розияллоҳу анҳу саҳобалар орасида зоҳидлардан бўлса-да, деҳқончилик қилар эди. Саъд ибн Абу Ваққос розияллоҳу анҳу мўл ҳосил олиш учун ўз ерига ўғитлар билан ишлов берар эди. Зеро, Муҳаммад соллаллоҳу алайҳи ва саллам муборак ҳадисларида: “Ерда экин-тикин қилиб ризқ-рўзингизни талаб қилингиз”, деган эдилар (Имом Табароний ривояти).\nБошқа бир ҳадиси шарифда эса: “Албатта, фаришталар экин ёки кўчат экувчининг ҳаққига, модомики, эккан нарсаси кўкариб тураркан, истиғфор айтиб туришади”, дейилган.\nРивоят қилинишича, Саҳоба Хузайма ибн Собитнинг бўш ерлари бор эди. Умар ибн Хаттоб розияллоҳу анҳу у кишининг ёнларига келиб: Эй Хузайма! Мана бу ерингизга кўчат экиб қўйинг, дедилар. Шунда Отам: Мен кексайиб қолдим, умрим ҳам оз қолди, дедилар. Шунда Умар ибн Хаттоб розияллоҳу анҳу: “Йўқ, ундай деманг, бўш турган бу ерингизга, албатта, кўчат экинг, деб ўзлари бирга ўша ерга кўчат экдилар”.\nОдам алайҳиссалом жаннатдан Ер юзига туширилганларида, Жаброил алайҳиссалом буғдой олиб келиб, ерга экишга буюради. Одам алайҳиссалом буғдойни ерга эккан, суғорган ва ҳосилни йиғиштириб олганлар.\nНабий соллаллоҳу алайҳи ва саллам: “Касбларингизнинг энг яхшиси ер ҳайдаш (деҳқончилик) ва қўй боқишдир. У пайғамбарларнинг амалидандир. Ер ҳайдовчи деҳқон ўзининг амали туфайли етган ҳар бир нарса учун ажр олади”, дедилар.\nҲазрати Пайғамбаримиз соллаллоҳу алайҳи ва саллам умматларини кўчат, экин экишга шу даражада тарғиб қилдиларки, ҳатто қиёмат қоим бўлиш арафасида бўлсаям, имкон қилолса, кўчатни экиб қолишга буюрдилар: “Агар қиёмат қоим бўлишни бошласаю, бирингизнинг қўлида ниҳол бўлса, қиёмат қоим бўлишдан олдин уни экишга қурби етса, бас, шундоқ қилсин”, деганлар.\nДемак, ҳар бир қарич ердан унумли фойдалансак, ўзимизга, рўзғоримизга керакли ҳар хил экинларни эксак, астойдил меҳнат қилсак, ҳукуматимизга камарбаста бўлиб, оғир кунлардан Қодир Эгамнинг марҳамати ила осонлик билан ўтиб оламиз.\nЯратган Парвардигордан ушбу касалликни тезда бартараф этишини сўраймиз ҳамда Раззоқ Аллоҳ таоло юртимизга қут-барака, ҳосилларимизга мўл-кўллик, дастурхонимизга тўкин-сочинлик бўлишини насибу рўзи айласин! Омин Ё Роббал аламийн!\nНотинч оилалар ислоҳ қилинди, беморлар ҳолидан хабар олинди, эҳтиёжмандларга ёрдам кўрсатилди


Оилавий бюджет - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nЎзбекистон Республикаси Марказий банкининг молиявий саводхонлик бўйича ахборот-таълим веб-сайти\nЛойиҳа ҳақида Биз билан боғланиш Заиф кўрувчилар учун\nТўлов ва ўтказмалар\nПул-кредит сиёсати ва унинг элементлари\nБанк хизматлари истеъмолчилари ҳуқуқлари\nМолиявий саводхонлик бўйича китоблар\nОлимпиадалар ва чемпионатлар\nТренинглар ва семинарлар\nДепозит ва кредит калькуляторлари\nБарча мақолалар Пул Депозит (омонатлар) Кредит Бюджет Тўлов ва ўтказмалар Молия бозори Пул-кредит сиёсати ва унинг элементлари Валютани тартибга солиш Банк хизматлари истеъмолчилари ҳуқуқлари Тадбиркорлик\nОхирги янгиланиш: 08.Июл.2020 10:43 AM\nОилавий бюджет нима?\nКўп пул топиш-жасорат, уни сақлаш-донолик,\nва уни моҳирона сарфлаш-санъатдир.\nБюджет маълум вақт (ҳафта, ой ёки йил) мобайнида даромад ва харажатларнинг умумий миқдорини кўрсатиб беради. Бюджет давлатники, компанияники, маълум бир инсон ёки оиланики бўлиши мумкин.\nДаромадлар ўз ичига барча маблағлар манбаини олади, жумладан: иш ҳақи, стипендия, пенсия, устамалар, лоторея ютуқлари ва ҳ.к.\nОдамнинг ишлаш ёки ишламаслигига қарамасдан келадиган бошқа даромад манбалар ҳам мавжуд. Мисол учун: қимматли қоғозларга қилинган инвестициялардан келадиган даромадлар, банкка қўйилган омонат фоизлари, уйни ижарага беришдан олинадиган даромадлар ва бошқалар киради.\nХаражатлар таркиби мажбурий, ихтиёрий ва кутилмаган харажатларга бўлинади. Буларнинг барчасини биз Хасановлар оиласининг оила буджети мисолида кўришимиз мумкин.\nОила бюджети – бу оилага бир ой давомида келиб тушадиган эр ва хотиннинг иш ҳақи пуллари, шунингдек турли ҳил ёрдам пуллари ва бошқа даромадларнинг умумий йиғиндисидир. Бюджетни режалаштириш – бу оиланинг даромад ва харажатларини тўғри ҳисоб-китоб қилишдир.\nОиланинг ҳар бир аъзоси оила бюджетини тузиш жараёнида иштирок этиши муҳимдир. Болаларни бунга ўргатиш орқали сиз уларга келажакда ўз шахсий бюджетларини бошқариш учун асос яратиб берасиз.\nОила бюджетини юритишни назорат қилиб бориш нима учун керак?\nБюджетни назорат қилиш пулни бошқаришдаги энг муҳим омиллардан бири ҳисобланади. Бу сизга пулингизни тежашга ва ўз маблағларингиздан максимал даражада самарали фойдаланишга кўмак бериб сизга кўпроқ харажат қилишингизга ёрдам беради. Бюджетни юритишни айрим ижобий томонлари:\n1. Ортиқча харажатларни қисқартириш\nСтатистикага кўра даромад ва харажатларининг ҳисобини юритмайдиган кўпчилик одамлар ишлаб топадиган пулларига қараганда кўпроқ харажат қиладилар. Бюджетни юритиб бориш ўз маблағларингизни назорат қилишга ва ортиқча харажатларни сезиларли даражада камайтиришга ёрдам беради.\n2. Мақсадларга еришишдаги ёрдам\nБюджетни бошқаришингиз туфайли сизда тайёр молиявий режангиз бўлади. Уни мунтазам равишда кузатиш орқали сиз қўйилган мақсадларингизга эришишингизни назорат қилиб боришингиз мумкин. Мақсадларга (телефон, машина, мебель ва ҳоказоларни харид қилиш) эришиш учун ҳар ойда уларга маълум миқдорда пул ажратиб боринг.\n3. Молиявий саводхонлик ва интизом даражасини ошириш\nВақт ўтиши билан сиз режага тўлиқ амал қилишни ва харажатларни керагидан оширмасликни ўрганиб оласиз. Бу сизни сотувчилар ва рекламалар томонидан жалб қилинадиган кутилмаган харидлардан ажойиб тарзда химоя қилади. Шунинг учун нима харид қилаётганингизни ва у сизга ҳақиқатдан ҳам ҳозирги вақтда керак эканлигини олдиндан яхшилаб ўйлаб кўрасиз. Оила бюджетини режалаштирган ва ҳар бир ишлаб топилган пулни қаерга кетганлигини кўрган одам бирор нарсани дарҳол сотиб олиш учун қимматбаҳо кредитлар ва қарзларни олмайди. Бунга эҳтиёж сезилмайди, чунки сиз бирон бир нарсани сотиб олишни режага кирғизишингиз ва уни бир оз кечроқ (масалан, мавсум тугагандан сўнг ва яхши чегирма билан) қўшимча харажатларсиз сотиб олишингиз мумкин.\n4. Қарз гирдобидан тезда чиқиш йўли\nАгар оила катта қарзга ботган бўлса, режалаштириш ҳозирги вақт учун зарур ва биринчи даражали бўлган мақсадларга эришиш учун қайси харажатларни қисқартириш мумкинлигини аниқлашга ёрдам беради. Бундай оила даромадлари ошганда бўш турган маблағларининг катта қисмини харидлар ёки ўйин-кулгиларга эмас, балки қарзларни ёпишга сарфлайди. Буларнинг барчасини ҳеч кимдан қарздор бўлмаганингиздан сўнг ташкил қилиш мумкин.\n5. Молиявий хавфсизлик ёстиқчаси\nСизнинг бюджетингиз кутилмаган ҳолатлар учун хавфсизлик ёстиғи бўлиши мумкин. Оддий тилда айтганда, бу қора кун учун ажратилган маълум миқдордаги пул. Яъни, бу олдиндан айтиб бўлмайдиган қийин вазиятларни "юмшатадиган" капиталдир.\nОила бюджетини тўғри юритиш кўп пул ишлаб топишни ва камроқ харажат қилишни англатмайди. Бунинг учун оила бюджетини шундай тўғри шакиллантириш керакки, унда фаровон ҳаёт кечириш учун олдиндан даромад ва харажатларни белгилаб олиш лозимдир.\nнафар ташриф буюрувчи ушбу мақолани фойдали деб ҳисоблади\nСизга ҳам қизиқ бўлиши мумкин:\nҚайндай қилиб пул тежаб, роҳатланиб яшаш мумкин?\nМобил молиявий режалаштириш иловалари\nБош саҳифа Сайт харитаси Кўп бериладиган саволлар Кенгайтирилган қидирув Қайта алоқалар\n© 2022 Молиявий саводхонлик бўйича ахборот-таълим веб-сайти\nСайт материалларидан фойдаланиш пайтида www.finlit.uz га ҳавола бериш зарур\nСайт яратувчиси Pixelcraft® Сайт 1C-Битриксда ишлайди


Лизиноприл Gufic – Meducate.uz – Дорилар ҳақида маълумотлар ўзбек тилида\nHome Йўриқномалар Лизиноприл Gufic\nПрепаратнинг савдо номи: Лизиноприл Gufic\nфаол модда: Лизиноприл 5 мг ёки 10 мг.\nёрдамчи моддалар: маннитол, маккажўхори крахмали, дикальций фосфати, магний стеарати, Ponceua 4R бўёвчиси.\nФармакотерапевтик гуруҳи: Антигипертензив восита (АДФ ингибитори).\nААФ ингибитори, ангиотензин I дан ангиотензин II ни ҳосил бўлишини камайтиради. Ангиотензин II миқдорини пасайиши альдостероннинг ажралиб чиқишини тўғридан-тўғри камайишига олиб келади. Брадикининнинг деградациясини камайтиради ва простагландинлар синтезини оширади. Умумий периферик томирлар қаршилигини, артериал босимни (АБ) юракка бўлган, олдюкламани, ўпка капиллярларидаги босимни пасайтиради, қоннинг минутлик ҳажмини ошишини ва сурункали юрак етишмовчилиги бўлган беморларда миокардни юкламаларга бўлган толерантлигини ошишини чақиради. Артерияларни веналарга қараганда кўпроқ даражада кенгайтиради. Айрим самаралари тўқима ренин-ангиотензин тизимига бўлган таъсири билан тушунтирилади. Узоқ муддат қўлланганида миокарднинг ва резистив тур артерия деворларининг гипертрофияси камаяди. Ишемияга учраган миокарднинг қон билан таъминланишини яхшилайди.\nААФ ингибиторлари сурункали юрак етишмовчилиги бўлган беморларда ҳаёт яшаш давомийлигини узайтиради, юрак етишмовчилигининг клиник белгиларсиз миокард инфарктини ўтказган беморларда чап қоринча дисфункциясининг прогрессивлашувини секинлаштиради. Антигипертензив самараси тахминан 6 соатдан кейин бошланади ва 24 соат давомида сақланади. Самарасининг давомийлиги шунингдек дозанинг катталигига ҳам боғлиқ. Таъсири 1 соатдан кейин бошланади. Максимал самара 6-7 соатдан кейин аниқланади. Артериал гипертензияда препаратнинг самараси даволаш бошланганидан кейинги биринчи кунлардаёқ аниқланади, турғун таъсири 1-2 ойдан кейин ривожланади. Препарат кескин бекор қилинганида АБ ни яққол ошиши кузатилмаган.\nАБ ни пасайишидан ташқари лизиноприл альбуминурияни камайтиради. Гипергликемияси бўлган беморларда шикастланган гломеруляр эндотелийнинг фаолиятини меъёрлашувига ёрдам беради.\nЛизиноприл қандли диабети бўлган беморларда қондаги глюкозанинг концентрациясига таъсир қилмайди ва гипогликемия ҳолларини тезлашувига олиб келмайди.\nСўрилиши. Препарат ичга қабул қилинганидан кейин лизиноприлнинг тахминан 25% меъда-ичак йўлларидан сўрилади. Овқат қабул қилиш препаратнинг сўрилишига таъсир қилмайди. Сўрилиши ўртача 30% ни ташкил қилади, биокиришаолишлиги – 29%.\nТақсимланиши. Плазма оқсиллари билан деярли боғланмайди. Қон плазмасидаги максимал концентрациясига (90 нг/мл) 7 соатдан кейин эришилади. Гематоэнцефалик ва йўлдош тўсиқлари орқали ўтиши паст.\nМетаболизми: Лизиноприл организмда биотрансформацияга учрамайди.\nЧиқарилиши: Буйраклар орқали ўзгармаган ҳолда чиқарилади. Ярим чиқарилиш даври 12 соатни ташкил қилади.\nАйрим гуруҳ пациентлардаги фармакокинетикаси\nСурункали юрак етишмовчилиги бўлган пациентларда лизиноприлни сўрилиши, ва унинг клиренси пасайган.\nСурункали буйрак етишмовчилиги бўлган пациентларда лизиноприлнинг концентрацияси, соғлом кўнгиллилар қон плазмасидаги концентрациясига нисбатан бир неча марта ортиқ, бундан ташқари қон плазмасидаги максимал концентрацияга эришиш вақтини ошиши ва ярим чиқарилишини ошиши аниқланади.\nКекса ёшдаги пациентларда препаратнинг қон плазмасидаги концентрацияси ва эгри чизиқ ости майдони ёш пациентлардагига нисбатан 2 марта катта.\n– артериал гипертензия (монодаволаш ёки бошқа антигипертензив воситалари билан мажмуада);\n– сурункали юрак етишмовчилиги (ангишвонагул препаратлари ва/ёки диуретиклар қабул қилаётган беморларни мажмуавий даволаш учун);\n– ўткир миокард инфарктини эрта даволаш (биринчи 24 соатда гемодинамика кўрсатгичлари турғунлигида, ушбу кўрсаткичларини тутиб туриш ва чап қоринча дисфункцияси ва юрак етишмовчилигини олдини олиш учун);\n– диабетик нефропатия (АБ меъёрий бўлган инсулинга қарам беморларда ва артериал гипертензияси бўлган инсулинга қарам бўлмаган беморларда альбуминурияни пасайиши).\nИчга, овқат қабул қилишга боғлиқ бўлмаган ҳолда. Артериал гипертензияда бошқа гипотензив воситаларини олмаётган беморларга 5 мг дан суткада 1 марта буюрилади. Самараси бўлмаганида доза ҳар 2-3 кунда 5 мг дан суткада 20-40 мг гача бўлган ўртача терапевтик дозагача (суткада 40 мг дан юқори дозагача ошириши одатда АБ ни кейинги пасайишига олиб келмайди) оширилади. Одатдаги суткалик тутиб турувчи доза – 20 мг. Максимал суткалик доза – 40 мг.\nТўлиқ самара одатда даволаш бошланганидан сўнг 2-4 ҳафтадан кейин ривожланади, буни дозани оширишда ҳисобга олиш керак. Етарли клиник самара бўлмаганида препаратни бошқа гипотензив воситалари билан мажмуада қўллаш мумкин.\nАгарда пациент олдин диуретиклар билан даволанган бўлса, унда бундай препаратларни Лизиноприлни қўллашни бошлашдан 2-3 кун олдин тўхтатиш керак. Агарда буни амалга ошириш мумкин бўлмаса, Лизиноприлни бошланғич дозаси суткада 5 мг дан ошмаслиги керак. Бундай ҳолда биринчи доза қабул қилгандан кейин бир неча соат давомида шифокорнинг назорати тавсия қилинади (максимал таъсирга тахминан 6 соатдан кейин эришилади), чунки АБ ни яққол пасайиши пайдо бўлиши мумкин.\nРеноваскуляр гипертензияда ёки бошқа ренин – ангиотензин – альдостерон тизимининг фаоллиги юқори бўлган ҳолатларда ҳам паст бошланғич дозани – кунига 2,5–5 мг ни кучайтирилган шифокор назорати остида (АБ, буйрак фаолияти, калийнинг қон зардобидаги концентрациясини назорати) буюриши мақсадга мувофиқдир. Тутиб турувчи дозани, шифокорнинг қаътий назоратини давом эттириб, АБ ни динамикасига қараб аниқлаш лозим.\nБуйрак етишмовчилигида лизиноприлни буйраклар орқали чиқарилиши туфайли, бошланғич доза креатинин клиренсига қараб аниқланиши керак, кейин реакцияга мувофиқ, тутиб турувчи дозани буйраклар фаолиятини, калий, натрийнинг қон зардобидаги даражасини тез-тез назорати шароитда аниқлаш керак.\nмл/мин Бошланғич доза\n10 дан кам 5-10\n(гемодиализ билан даволанишга дучор бўлган беморларни ҳам қўшиб).\nТурғун артериал гипертензияда суткада 10-15 мг дан, узоқ муддатли тутиб турувчи даволаш кўрсатилган.\nСурункали юрак етишмовчилигида – 2,5 мг дан суткада 1 марта, кейинчалик доза 2,5 мг га 3-5 кундан кейин то одатдагигача оширилади, тутиб турувчи суткалик доза 5-20 мг. Доза суткада 20 мг дан ошмаслиги керак.\nКекса ёшдаги одамларда кўпроқ яққолроқ давомли гипотензив таъсири кузатилади, бу лизиноприлнинг чиқарилиш тезлигини камайиши билан боғлиқ (даволашни суткада 2,5 мг дан бошлаш тавсия қилинади).\nЎткир миокард инфаркти (мажмуавий даволаш таркибида)\nБиринчи суткада – 5 мг ичга, сўнгра 5 мг суткадан кейин, икки суткадан кейин 10 мг ва сўнгра 10 мг суткада 1 марта. Ўткир миокард инфаркти бўлган беморларда препарат камида 6 ҳафта қўлланади.\nДаволашни бошида ёки паст систолик АБ бўлган (120 мм сим. уст. ёки паст) беморларда ўткир миокард инфарктидан кейинги биринчи 3 сутка давомида кичик – 2,5 мг дозани буюриш керак. АБ ни пасайиши ҳолида (систолик АБ 100 мм сим. уст.га тенг ёки паст), 5 мг суткалик дозани, агарда зарур бўлса вақтинчалик 2,5 мг гача пасайтириши мумкин. АБ ни узоқ муддат яққол пасайган ҳолида (систолик АБ 1 соатдан кўпроқ 90 мм сим. уст. дан паст), Лизиноприл билан даволашни тўхтатиш керак.\nИнсулинга қарам қандли диабети бўлган пациентларда 10 мг Лизиноприл суткада 1 марта қўлланади. Зарурати бўлганида дозани суткада 1 марта 20 мг гача, диастолик АБ ни ўтирган ҳолда 75 мм сим. уст. дан паст қийматига эришиш мақсадида, ошириш мумкин. Инсулинга қарам қандли диабети бўлган беморларда, диастолик АБ ни ўтирган ҳолда 90 мм сим. уст. га тенг кўрсаткичга эришиш мақсадидаги дозалаш ҳам худди шундай.\nЭнг кўп учрайдиган ножўя самаралари: бош айланиши, бош оғриғи (5-6% беморларда), қувватсизлик, диарея, қуруқ йўтал (3%), кўнгил айниши, қусиш, ортостатик гипотензия, тери тошмаси, кўкракда оғриқ (1-3%).\nБошқа ножўя самаралари (сони <1%):\nИммун тизими томонидан: (0,1%) ангионевротик шиш (юз, лаблар, тил, ҳиқилдоқ, ҳиқилдоқ қопқоғи, оёқ-қўллар).\nЮрак-томир тизими томонидан: АБ ни яққол пасайиши, ортостатик гипотензия, буйраклар фаолиятини бузилиши, юрак ритмини бузилиши, юрак уриши.\nМарказий нерв тизими томонидан: юқори чарчоқлик, уйқучанлик, оёқ-қўл ва лаб мушакларининг тортилишлари.\nКон яратиш тизими томонидан: лейкопения, нейтропения, агранулоцитоз, тромбоцитопения, узоқ муддат даволанганда – гемоглобин концентрациясини ва гематокритни бироз пасайиши, эритроцитопения.\nЛаборатория кўрсаткичлари: гиперкалиемия, азотемия, гиперурикемия, гипербилирубинемия, «жигар» ферментлари фаоллигини ошиши, айниқса анамнезда буйрак касалликлари, қандли диабет ва реноваскуляр гипертензия бўлганида.\nКам учрайдиган ножўя самаралари (1% дан кам).\nЮрак-томир тизими томонидан: юрак уриши, тахикардия, миокард инфаркти, касаллик хавфи юқори бўлган беморларда, АБ ни яққол пасайиши оқибатидаги цереброваскуляр инсульт.\nОвқат-ҳазм қилиш йўллари томонидан: оғизни қуриши, анорексия, диспепсия, таъмни ўзгариши, қорин оғриғи, панкреатит, гепатоцеллюлар ёки холестатик сариқлик, гепатит.\nТери қопламалари томонидан: эшакеми, кўп тер ажралиб чиқарилиши, терини қичишиши, алопеция.\nСийдик-чиқариш тизими томонидан: буйраклар фаолиятини бузилиши, олигурия, анурия, ўткир буйрак етишмовчилиги, уремия, протеинурия.\nИммун тизими томонидан: эритроцитларнинг чўкиш тезлигини ошишини (ЭЧТ), артралгия ва антинуклер антителаларни пайдо бўлишини ўз ичига олган синдром.\nМарказий нерв тизими томонидан: астеник синдром, кайфиятнинг лабиллиги, онгни чалкашуви, потенцияни пасайиши.\nБошқалар: миалгия, иситма, ҳомиланинг ривожланишини бузилиши.\nПрепаратни қуйидагилар бир вақтда қўллашда эҳтиёткорлик талаб қилинади:\nкалий тежовчи диуретиклар (спиронолактон, триамтерен, амилорид), калий билан, калий сақловчи тузларни ўринини босувчилар билан (гиперкалиемия ривожланишини хавфи ошади, айниқса буйраклар фаолиятининг бузилишларида, шунинг учун уларни қон зардобидаги даражаси ва буйраклар фаолиятини мунтазам назоратида, фақат даволовчи шифокорнинг шахсий қарори асосида уларни бирга буюриш мумкин).\nЭҳтиёткорлик билан бирга буюрилиши мумкин:\n– диуретиклар билан: Лизиноприл қабул қилаётган беморларга қўшимча диуретиклар юборилганида, одатда аддитив антигипертензив самара юз беради – АБ ни яққол пасайиши хавфи;\n– бошқа антигипертензив воситалари билан (аддатив самара);\n– ностероид яллиғланишга қарши препаратлар (индометацин ва бошқалар), эстрогенлар, ҳамда адренорағбатлантирувчилар билан – лизиноприлнинг антигипертензив таъсирини пасайиши;\n– литий билан (литийнинг чиқарилиши пасайиши мумкин, шунинг учун қон зардобида литийнинг концентрациясини мунтазам назорат қилиш лозим);\n– антацидлар ва холестерин билан – меъда-ичак йўлларида сўрилиши пасаяди.\nАлкоголь препаратнинг таъсирни кучайтиради.\nЛизиноприл диуретиклар билан даволанишда калийни организмдан чиқарилишини камайтиради.\nЛизиноприл ёки бошқа ААФ ингибиторларига юқори сезувчанлик, анамнездаги ангионевротик шиш, шу жумладан ААФ ингибиторларини қўллашдан бўлган, наслий Квинке шиши, 18 гача бўлган ёш (самараси ва хавфсизлиги аниқланмаган).\nЭҳтиёткорлик билан: буйраклар фаолиятининг яққол бузилишлари, икки томонлама буйрак артериясини стенози ёки якка буйрак артериясининг ривожланувчи азотемия билан бўлган стенози, буйрак кўчириб ўтказилганидан кейинги ҳолат, буйрак етишмовчилиги, азотемия, гиперкалиемия, аорта оғизнинг стенози, гипертрофик обструктив кардиомиопатия, бирламчи гиперальдостеронизм, артериал гиопотензия, цереброваскуляр касалликлар (шу жумладан мия қон айланишини етишмовчилиги), юракнинг ишемик касаллиги, коронар етишмовчилик, бириктирувчи тўқиманинг тизмли аутоиммун касалликлари (шу жумладан склеродермия, тизимли қизил югирик); суяк кўмигида қон ҳосил бўлишини сусайиши; натрий чекланган парҳез; гиповолемик ҳолатлар (шу жумладан диареялар, қусишлар натижасидаги); кексалик ёши.\nҲомиладорлик даврида лизиноприлни қўллаш мумкин эмас. Ҳомиладорлик аниқланганида препаратни қабул қилишни иложи борича эртароқ тўхтатиш керак. ААФ ингибиторларини ҳомиладорликнинг II ва III уч ойлигида қабул қилиш ҳомилани ҳолатига салбий таъсир кўрсатади (АБ ни яққол пасайиши, буйрак етишмовчилиги, гиперкалиемия, калла суягини гипоплазияси, она қорнидаги ўлим).\nI уч ойлик вақтида қўлланганида препаратни ҳомилага салбий таъсири тўғрисида маълумотлар йўқ. Она қорнида ААФ ингибиторларининг таъсирига учраган янги туғилган чақалоқлар ва эмувчи болаларда АБ ни яққол пасайишини, олигурияни, гиперкалемияни ўз вақтида аниқлаш учун, синчиков кузатув ўтказиш тавсия қилинади.\nЛизиноприл йўлдош орқали ўтади. Лизиноприлни кўкрак сутига ўтиши тўғрисида маълумотлар йўқ. Препарат билан даволаниш даврида эмизишни бекор қилиш керак.\nКўпроқ АБ ни яққол пасайиши диуретиклар билан даволаш, овқатда тузларни камайиши, диализ, диарея ёки қусиш чақирган суюқлик ҳажмини камайишида пайдо бўлади. Бир вақтда буйрак етишмовчилиги билан ёки усиз бўлган сурункали буйрак етишмовчилиги бўлган беморларда АБ ни яққол пасайиши кузатилиши мумкин. У кўпинча сурункали юрак етишмовчилигининг оғир босқичи бўлган беморларда, диуретикларни катта дозаларда қўллаш, гипонатриемия ёки буйраклар фаолиятининг бузилиши оқибатида сифатида аниқланади. Бундай беморларда Лизиноприл билан лаволашни шифокорнинг қатъий назорати остида (препарат ва диуретиклар дозасини танлаш эҳтиёткорлик билан ўтказилиши керак) бошлаш керак.\nШундай қоидаларга юрак ишемик касаллиги, цереброваскуляр етишмовчилиги бўлган беморларга буюришда, уларда АБ ни кескин пасайиши миокард инфаркти ёки инсультга олиб келиши мумкинлиги учун, риоя қилиш керак.\nТранзитор гипотензив реакция препаратнинг кейинги дозасини қабул қилиш учун қарши кўрсатма бўлмайди.\nСурункали юрак етишмовчилиги бўлган, аммо АБ меъёрида ёки пасайган айрим беморларда лизиноприл қўлланганида, АБ ни пасайиши аниқланиши мумкин, бу одатда даволанишни тўхтатиш учун асос бўлиб ҳисобланмайди.\nЛизиноприл билан даволашни бошлашдан олдин, иложи борича натрий концентрациясини ва/ёки йўқотилган суюқлик ҳажмини меъёрлаштириш лозим, беморга лизиноприлнинг бошланғич дозасининг таъсирини синчиклаб назорат қилиш керак.\nБуйрак артериясининг стенози ҳолида (айниқса иккитомонлама стенозда ёки якка буйрак артериясининг стенозида), ҳамда натрий ва/ёки суюқлик етишмовчилиги оқибатидаги қон айланишининг етишмовчилигида Лизиноприлни қўллаш, буйраклар фаолиятини бузилишига, ўткир буйрак етишмовчилигига олиб келиши мумкин, у одатда препарат бекор қилингандан кейин орқага қайтмайдиган бўлади.\nСтандарт даволашни қўллаш кўрсатилган (тромболитиклар, ацетилсалицил кислотаси, бета-адреноблокаторлар). Лизиноприлни нитроглицеринни вена ичига ёки терапевтик трансдермал тизими билан бирга қўллаш мумкин.\nЖарроҳлик аралашувлари/умумий анестезия\nКатта жарроҳлик аралашувларида, ҳамда бошқа АБ нинг пасайишини чақирадиган дори воситалари қўлланганида, лизиноприл ангиотензин II ни ҳосил бўлишини блоклаб, олдиндан айтиб бўлмайдиган АБ ни яққол пасайишини чақириши мумкин.\nХудди шундай доза, препаратни қонда юқорироқ концентрациясига олиб келади, шунинг учун дозани аниқлашда ўта эҳтиёткорлик талаб қилинади.\nАгранулоцитоз пайдо бўлишининг потенциал хавфини истисно қилиш мумкин эмаслиги туфайли, вақти-вақти билан қон манзарасини назорат қилиш талаб қилинади. Полиакрил-нитрил – мембранали диализ шароитида препарат қўлланганида анафилактик шок пайдо бўлиши мумкин, шунинг учун диализ учун ҳар қандай бошқа тур ёки бошқа антигипертензив воситаларни буюриши тавсия қилинади.\nТранспорт воситаларини ва механизмларни бошқариш қобилиятига таъсири Лизиноприл терапевтик дозаларда қўлланганида транспорт воситаларини ва механизмларни бошқариш қобилиятига таъсири тўғрисида маълумотлар йўқ, аммо бош айланишини пайдо бўлиши мумкинлигини ҳисобга олиш, шунинг учун эҳтиёткорликка риоя қилиш керак.\nСимптомлари: (50 мг бир марталик доза қабул қилинганида пайдо бўлади): АБ ни яққол пасайиши; оғизни қуриши, уйқучанлик, сийдик тутилиши, қабзият, безовталик юқори таъсирчанлик.\nДаволаш: симптоматик даволаш, суюқликни вена ичига юбориш, АБ ни, сув-электролит мувозанати назорат қилиш ва охиргисини меъёрлаштириш.\nЛизиноприл организмдан гемодиализ ёрдамида чиқарилиши мумкин.\nТаблеткалар 5 мг ва 10 мг дан\nҚуруқ, ва ёруғликдан ҳимояланган жойда, 25°С дан юқори бўлмаган ҳароратда сақлансин.


АҚШ ПРЕЗИДЕНТИ ДОНАЛЬД ТРАМПНИНГ УКАСИ 71 ЁШИДА ОЛАМДАН ЎТДИ - AUZ.UZ\nАҚШ ПРЕЗИДЕНТИ ДОНАЛЬД ТРАМПНИНГ УКАСИ 71 ЁШИДА ОЛАМДАН ЎТДИ\nАҚШ президенти Дональд Трампнинг кенжа укаси Роберт 71 ёшида оламдан ўтди. Бу ҳақда Америка президенти Оқ уйдаги баёноти орқали маълум қилди.\n«Юракда қаттиқ оғриқ билан укам Роберт бугун кечаси вафот этганини маълум қилмоқчиман. У нафақат укам, балки энг яқин дўстим эди», — деган Трамп.\nРоберт Трамп касалхонага тушиб қолгани тўғрисида 14 август куни маълум бўлганди. «Президентнинг укаси касалхонага ётқизилгани тўғрисидаги хабарни тасдиқлай оламан», — деганди Оқ уй матбуот котиби ўринбосари Жадд Дир. Бироқ бунга нима сабаб бўлганига ойдинлик киритмаган эди.\nАҚШ президенти шу куннинг ўзида Нью-Йоркдаги касалхонага бориб, укасининг ҳолидан хабар олган. ABC News телекомпаниясининг маълум қилишича, Роберт Трамп «жуда оғир аҳволда» бўлган.\nМаълумот учун, Роберт Трамп 1948 йилда туғилган бўлиб, у Американинг амалдаги президентининг икки ёшга кичик. Роберт Трамп аввал акасига қарашли Trump Organization компаниясида юқори лавозимда ишлаган. У 2016 йилда New York Post нашрига берган интервьюсида акасининг АҚШ президенти лавозимига сайланишининг энг катта тарафдори эканини ва уни «минг фоизга» қўллаб-қувватлашини айтган.\nРоберт Трампнинг номи июлда янгиликларда тилга олиниб, у ўз жияни Мери Трампни амакиси Дональд Трамп ҳақидаги китобни чоп этишдан қайтаришга ҳаракат қилгани маълум қилинганди. Мери Трамп ўз китобида амакиси Дональдни отаси Фред 1981 йилда ўлим тўшагида ётганда уни йўқламаганликда айблаган.


ТАНАНГИЗДА САБАБСИЗ КЎКАРИШЛАР ПАЙДО БЎЛСА НИМА ҚИЛИШ КЕРАК?\nКўкаришлар қаердан пайдо бўлади?\n«Шамол бўлмаса дарахтнинг барги қимирламайди». Кўкаришлар хам шу каби – албатта сабаби бўлади, аммо яширин бўлиши мумкин.\nКўкаришлар – бу тери остида жойлашган қон томир капиллярларини зарарланиши хисобланади. Уларнинг хосил бўлиши механизми оддий. Шикастланиш натижасида – капиллярлар зарарланади – улардан ажралиб чиққан қон тери остига қуйилиб, гематома хосил қилади – кўкариш пайдо бўлади.\nБундай кўкаришлар сабабсиз ва тез-тез пайдо бўлса, демак капиллярларни организм ишини ички фаолиятини бузилиши натижасида зарарланмоқда деб ўйлаш мумкин. Улар қуйидагилар бўлиши мумкин:\n1. Витамин и микроэлементлар танқислиги\nАйрим витаминлар (масалан, К ва В12) қон таркиби ва унинг ивишига жавоб беради. Витамин С эса қон томирларни деворини мустахкамлигини таъминлайди. Рух ва темир микроэлементлари эса қон томирларнинг шикастланган жойларини оператив тикланиши учун керак бўлади. Биофлавоноидлар (цитрин, рутин, катехин ва кверцетин) хам капиллярлар мустахкамлигин таъминлайди. Бу моддаларни етишмаслиги қон томирларни нозик ва синувчан бўлиб қолишига, организмнинг қон кетиш холларини тезда бартараф этолмай қолишига ва натижада гематомаларга сабаб бўлади.\n2. Жисмоний машқлар\nЖисмоний машқлар пайтида зўриқиш қон томирлар деворини ёрилишига сабаб бўлади. Штангада «рекорд юкни» кўтараётган оғир атлетикачиларга эътибор берганмисиз: айримларини кўз қорачиқлари атрофидаги қон томирлари ёрилади, айримларини эса бурни қонайди. Тери остига қон қуйилишлар хам шу каби содир бўлади.\n3. Айрим медикамент ва биоқўшимчаларни ичиш\nМашхур оғриқ қолдирувчилар: ибупрофен ва аспирин – қонни суюлтириб, қон ивишини қийинлаштиради. Кортикостероидлар, биоқўшимчалар (балиқ мойи ва гинкго билоба) ва хатто саримсоқ пиёз хам ортиқча истеъмол қилинганда қон ивишига таъсир этиб гематомаларга сабаб бўлади.\nЁш ўтиши билан тери юпқалашади, оқаради ва шаффофлашади. Шу сабабли ёшликда пайдо бўлиб кўринмай турган енгил гематомалар хам кўрина бошлайди. Бунга қўшимча қон томирлар мўртлиги хам пасайиб, енгил травмаларда хам осон зарарланади. Ёрқин мисол «қарилик пурпураси» - 50 ёшдан ортган одамларнинг 10 фоизида учрайди.\n5. Қандли диабет\nДиабет – бу нафақат қонда қанд миқдорини ортиши хисобланади. Бунда бутун организмдаги моддалар алмашинуви бузилиб, қон айланиш тизими хам зарарланади. Патогенези юқорида айтилганидек, қон томирлар синувчан бўлиб қолади – қон яхши ивимайди – гематомалар енгил шабадага хам пайдо бўлади.\n6. Қонни ивиши билан боғлиқ касалликлар\nВиллебранд касаллиги - тромбофилия, тромбоцитопения билан кечиб, хам ирсий, хам орттирилган хисобланди. Қон суюлгани хисобига қон талаш сохалар сабабсиз ривожланади.\n7. Онкологик касалликлар\nГап лейкемия хақида кетиб, бу касалликнинг энг биринчи белгиси бутун танада номаълум сабабли кўкариш доғларини пайдо бўлиши хисобланади. Улар хам барибир қоннинг ивиш механизми бузилиши натижасида ривожланади.\nКўкаришлар пайдо бўлса нима қилмоқ керак?\nАйтиб ўтилганидек, танадаги кўкаришлар зарарсиз ёки бўлмаса организм учун хавф туғдирувчи муаммолар хисобига пайдо бўлади. Шу сабабли оғир касалликларни ўтказиб юбормаслик учун танангизда ноъмалум сабаблар натижасида ривожланадиган гематомаларга жиддий эътибор қаратиш лозим. Бунинг учун кўкаришларни охирги кунларда қандай тутишини назорат қилиш керак бўлади. Уларни катталашуви ва янгидан-янги қон талаш жойларни қўшилиши кузатилса албатта врачга мурожаат қилиш керак. Агар қон тахлиллари яхши чиқса врач қуйидагиларни тавсия этади:\n1. Етарли миқдордаги витамин ва микроэлементларни тушишини таъсминлаш учун овқатланиш рационини коррекциялаш.\n2. Жисмоний машғулотлар пайтида ортиқча зўр бермаслик.\n3. Қонни суюлтирувчи дори воситалари ва биоқўшимчалардан воз кечиш.\n4. Қон томирлар деворини мустахкамловчи крем ва малхам дорилардан фойдаланиш.\nОдатда шуларнинг ўзи танани ноэстетик кўкаришлардан сақланишини ва уларни пайдо бўлмаслигини таъминлайди.\nИюл 21, 2018 2224 2 Рукн ГЕМАТОЛОГИЯ


10 октябрь, 2019, 15:01 1897\nУчрашувга чипталар ҳар қачонгидан ҳам камроқ сотилмоқда\nУшбу ўйин учун чипталар 3 хил тоифада сотилмоқда. 1-тоифа – 35 000 сўм, 2-тоифа – 25 000 сўм, ва CIP – 75 000 сўмдан сотилмоқда. Бугунги баҳс учун чипталар камроқ сотилган. Бу эса унинг нархи қимматлиги билан баҳоланмоқда.\nЧипталар нархи нега қимматлиги борасида “SPORTS.uz ҳафтаси” кўрсатувида ЎФА матбуот хизмати вакили Даврон Файзиев қуйидаги фикрларни билдириб ўтди.\n- Тўғри, чипталар аввалгига нисбатан бироз қиммат. Лекин аввал чипта нархи арзон бўлгани билан асосан “қўлга” чиқиб кетарди. Кўчада икки, уч баробар қимматга сотиларди. Ҳозир эса интернет орқали бемалол ҳарид қилиниши мумкин. Бу вилоятдан келадиган мухлислар учун ҳам қулай. Улар хоҳлаган пайт интернетдан буюртма қилиб қўйишади ва ўйинга бамалол етиб келишади. Ҳозир мухлислар чипталарни бемалол олишади. Чиптанинг нархи миллий терма жамоа учун нормал нарх, менимча. Чунки терма жамоа бир йилда 4-5 та ўйин ўтказади. Дунё стантдартларини олсак, 3 долларлик чипта қиммат эмас аслида. Ҳаёт тарзимизни ҳам инобатга олганда, фикримча, бу нарх ўртача. Мана шу факторлар учун ҳам чипталар терма жамоа ўйнаганда бироз қимматроқ.\nТўғри, ҳамманинг шароити ҳар хил. Лекин озгина ҳаракат қилиб, чипта харид қилиши мумкин. Ҳар ҳолда вилоятдан келиб, жуда ҳам қимматига олишдан кўра шуниси яхшироқ, назаримда.\nМен матбуот хизматида фаолият юритаман. Чипталар савдосига алоқам йўқ. Қандайдир аниқ маълумот бера олмайман. Бу жараён билан iticket.uz сайти шуғулланади. ЎФАнинг бунга алоқаси йўқ. Кимки, чипталар савдосига аралашса жиддий тарзда жазога тортилади. Шу боис мен ўз фикримни билдирдим холос, - деди Даврон Файзиев.\nМухими яхши уйин курсатишса чиптани нархини ахамият и йук\nChiptaning narxi qimmat bo'lsa ham o'yin shunga yarasha bo'lsin


22.03.2018 10:21 0 1144\nДунёдаги энг йирик интернет-ритейлер «Amazon» компанияси капитализацияси бўйича ўз рақиби «Google»га эгалик қилувчи «Alphabet» компаниясидан ўзиб кетди. Айни вақтда компания 763,27 миллиард долларга баҳоланган, «Alphabet» эса 762,98 миллиард долларга нархланмоқда, деб хабар берди «NV.ua».\nЯнвар ойидан буён «Amazon» акциялари деяли 29 фозига ўсди. «Alphabet» акцияларининг қиймати эса йил бошидан бери турлича ўзгарди.\n2017 йил ҳисоб-китобларига кўра, «Amazon»нинг соф фойдаси 27,9 фоизга ўсиб, 3,033 миллиард долларни ташкил этган бўлса, савдолардан келадиган даромад эса 30,8 фоизга ортиб, 177,866 миллиард долларга етган.\nҲозирда «Amazon»дан кўра қимматроқ турувчи дунёдаги ягона компания — бу — «Apple». Мазкур икки компания орасидаги тафовут анча йирик, «Apple» капитализацияси 892 миллиард долларга тенг.\nҚайд этилишича, «Amazon»нинг ўз позициясини мустаҳкамлаётгани инвесторларнинг компанияга бўлган муносабати билан боғлиқ.\nКомпания хизматларидан ҳар йили 196 миллион нафар мижоз фойдаланади.\nТехнология 22/01, 10:23\nСотувчи ва касса керак эмас. «Amazon» компанияси «келажак супермаркети»ни ишга туширади


ЎзА - Иқтидорли ёшлар сараланди\n24.06.2014 11:20 Ёшларга оид давлат сиёсати\nҚашқадарёда “Юрт келажаги” республика кўрик-танловининг вилоят босқичи бўлиб ўтди. “Камолот” ёшлар ижтимоий ҳаракати, Маданият ва спорт ишлари, Олий ва ўрта махсус таълим вазирликлари ҳамкорлигида ташкил этилган танловда 15 ёшдан 25 ёшгача бўлган 321 нафар иқтидорли ёшлар иштирок этди.\nЁшлар архитектура ва дизайн, ахборот технологиялари, рационализаторлик таклифлари ва техник ишланмалар, анъанавий ва амалий санъат, иқтисодий-ижтимоий ислоҳотларни такомиллаштириш бўйича таклифлар, адабиёт ва журналистика каби йўналишларда ўз салоҳиятини намойиш этди. Ғолиб деб топилган 42 нафар иштирокчи танловнинг мамлакат босқичига йўлланма олди.\n– Кўрик-танловда “Бизнес тренерлар клубини ташкил этиш” лойиҳаси билан иштирок этдим, – дейди Қарши муҳандислик-иқтисодиёт институти 2-босқич талабаси Адҳам Тоҳиров. – “Камолот” ёшлар ижтимоий ҳаракати вилоят кенгаши қошида очиладиган ушбу клуб тадбиркорликка қизиқувчи ёшларни бирлаштиради. Бу ерда бизнес тренерлар тайёрлашдан ташқари, маслаҳат маркази ҳам фаолият олиб боради.\nЎзА, Ў.Баротов, Жамшид Норқобилов (сурат)


«Навбаҳор» - «Андижон». Таркиблар + жонли эфир! » Lochinlar.UZ\n» Суперлига » «Навбаҳор» - «Андижон». Таркиблар + жонли эфир!\n«Навбаҳор» - «Андижон». Таркиблар + жонли эфир!\nБугун гўзал шаҳримиз Наманганда катта футбол байрами! Олдинда бизни навбатдаги “водий дербиси” – “Навбаҳор” ва “Андижон” жамоалари ўртасида кечадиган баҳс кутиб турибди.\nCoca Cola Суперлига 12-туридан ўрин олган мазкур учрашув соат 20:00да старт олади.\nЖамоамиз бугунги учрашувни қуйидаги таркибда бошлайди:\n1.Ўткир Юсупов, 7.Азимжон Аҳмедов, 8.Сардор Теляков, 9.Иван Соловьёв, 10.Қувондиқ Рўзиев, 17.Эҳсони Паншанбе, 19.Мирзоҳид Ғофуров, 22.Игорь Голбан, 24.Давронбек Ҳошимов, 70.Аббосжон Ғуломов, 88.Славиша Стоянович.\nЗахира: 35.Раҳимжон Давронов, 4.Фарҳод Мираҳматов, 6.Шерзод Ғуломжонов, 21.Комилжон Тожиддинов, 25.Шоҳруҳ Маҳмудҳожиев, 33.Мирзоҳид Мирзамаҳмудов, 38.Достонбек Абдулҳаев, 77.Ҳусайн Эргашбоев, 95.Забиҳилло Ўринбоев.\n“Андижон” жамоаси таркиби:\n1.Низомиддин Зиёвутдинов, 4.Усмонали Исмоналиев, 5.Абдулвоҳид Ғуломов, 6.Иброҳимжон Отахонов (с), 7.Мартин Боаке, 8.Бахтиёржон Қосимов, 10.Жасурбек Жалолиддинов, 18.Абдулғани Камолов, 33.Дониёр Абдуманнопов, 49.Пламен Димов, 70.Диёрбек Раҳимқулов.\nЗахира: 32.Жавоҳир Қиличев, 9.Комрон Сайдазимов, 11.Абдулҳай Исмоилов, 14.Дониёр Исмоилов, 17.Фарҳоджон Соҳибжонов, 20.Иззатилло Абдулҳақов, 26.Муҳаммадкарим Тоиров, 28.Суннатиллоҳ Ҳамиджонов, 77.Муҳаммад Исаев.\nУчрашувни қуйида тўғридан-тўғри томоша қилинг!\nFarhod 03-07-2021 22:27\nNavbaxor aminga kirb ketlaring doim mavsum bowida karrilaysanlar keyn yeb yuraverasanlar\nakram1985 03-07-2021 22:18\nИлхом Муминжоновни уволи хали куп тухтади навбахорни. (Бу мени шахсий фикрим). Эссиз андижон бирор марта ютмаганди наманганда. Шарманда килди бу састав.\nakram1985 03-07-2021 22:16\nЖалиловни тактикаси динозаврлар даврига тугри келади хозирги замон футболига тугри кемайди.\nФутбол ишкибози 03-07-2021 22:08\nМАН САЛ УЗИМГА КЕЛИБ ОЛАЙ КЕЙИН ФИКР БИЛДИРАМАН...\nФанат 03-07-2021 22:03\nШох77 03-07-2021 22:01\nХалк 03-07-2021 22:00\nМурабийни узгартириш керак\nHabibullo 03-07-2021 21:23\nnmaga Jaloliddinov Andijonda yuripti Navbahorda mas. bahromdan ming marta yahshidi


Жиззах вилоятидаги олийгоҳлар сони 8 тага етказилади\nЎзбекистон 14:05 / 21.10.2021 686\n“Таълимнинг пойдевори бўлган мактабгача таълим тизимида бошланган ислоҳотларимизни давом эттирамиз ҳамда қамров даражасини ҳозирги 67 фоиздан 80 фоизга етказамиз. Бунинг учун 50 та давлат боғчалари қурилади ва таъмирланади, 730 та хусусий ва оилавий боғчалар ташкил этилади. Боғчалар учун олий маълумотли педагогларни кўпайтириш мақсадида, ушбу йўналишдаги қабул квоталари 2 баробарга оширилиб, олий маълумотли педагог кадрлар улуши 50 фоизга етказилади.\nВилоятда таълим сифатини яхшилаш мақсадида, алоҳида дастур қабул қиламиз. Унда: энг аввало, ривожланган мамлакатлардан малакали мутахассислар олиб келиниб, вилоятдаги 22 минг нафар ўқитувчининг малакаси оширилади; хорижий мутахассислар билан бирга, ўқувчиларнинг кун давомида вақтини мазмунли ўтказишни назарда тутувчи алоҳида ўқув ва тўгараклар дастури ишлаб чиқилади; 6 мингга яқин чет тиллари ва Ай-Ти фанлари ўқитувчилари халқаро сертификат олишлари учун барча шароитлар яратилади; қизиқишлари ва қобилиятидан келиб чиқиб, мактаблардаги ўқув режалар ўқувчиларнинг танлови асосида шакллантирилади. Яъни, ўқув юкламаси сақланган ҳолда, аниқ ёки ижтимоий фанлар ўқувчининг танлови асосида ўргатилади.\nШунингдек, вилоятда 34 та янги мактаб қурилиб, 143 та мактаб реконструкция қилинади ва натижада 55 мингта қўшимча ўқувчи ўринлари яратилади. Бахмал, Ғаллаорол, Шароф Рашидов, Зомин, Зарбдор, Фориш туманлари ва Жиззах шаҳридаги юкламаси юқори бўлган 25 та мактаб учун қўшимча ўқув бинолари қурилади.\nОлий таълим келгуси беш йилда Жиззах вилояти ривожланишининг асосий драйверларидан бирига айланиши керак. Бу борада вилоят ёшларининг олий таълим билан қамров даражаси 50 фоиздан оширилади. Бунинг учун вилоятдаги олийгоҳлар сони 8 тага етказилади. Жумладан, Жиззахда машинасозлик саноати ривожланаётганлигини ҳисобга олиб, нуфузли хорижий ҳамкорлар билан касб мактабини очамиз. Таълим ва ишлаб чиқариш интеграциясини таъминлаш мақсадида, Жиззах политехника институтида Инновацион ғоялар маркази ташкил этилади. Шу билан бирга, хориждан профессор-ўқитувчиларни жалб қилиш кўлами кенгайтирилади.\nЯна бир масала – вилоят спорти ҳақида гап борганда, аввало, ҳамманинг кўз олдига “Сўғдиёна” футбол жамоаси ҳамда “Сўғдиёна Вумен” аёллар футбол жамоаси келади. Вилоятда футболни янада оммалаштириш ва ривожлантириш бўйича катта ишларни амалга оширамиз. Жумладан, Сўғдиёна футбол клуби базасида футбол академияси ташкил этилади. Академия билан нуфузли Европа футбол жамоалари ўртасида ҳамкорлик ўрнатилиб, мураббий ва истеъдодли ёш футболчиларни у ерда малака ошириши йўлга қўйилади”, деди президентликка номзод.


Зарур иш билан машинада кўчага чиқдим....\n06.04.2020 16:37 0 4642\nАввал маълум қилганимиздек, АОКА штабида Адлия вазирлиги бошқарма бошлиғи Ғайбулло Примов иштирокида брифинг бўлиб ўтди. Қуйида брифинг давомида муҳим саволларга қайтарилган жавоблар тақдим этилади.\n— «Ўзини яккалаш» ҳаёт тарзи фуқароларнинг хоҳишига кўрами ёки карантин ҳамма учун мажбурийми?\n— Бугунги кунгача ўзини яккалаш ҳаёт тарзи доирасида фақат 65 ёшдан юқори ёшда бўлган ва сурункали касаллиги бўлган фуқаролар ўз уйларидан заруратсиз ташқарига чиқмасликлари сўралаётган эди. Энди бугун, 6 апрелдан бошлаб, «ўзини яккалаш» ҳаёт тарзи Нукус ва Тошкент шаҳарлари ҳамда вилоятлар марказларида МАЖБУРИЙ РАВИШДА жорий этилади.\n— Бугундан бошлаб САБАБСИЗ уйдан кўчага чиқмаслик белгиланди. Агар сабабсиз уйдан кўчага чиқилса, қонунчиликда қандай жавобгарлик назарда тутилган?\n— Карантинли ва инсон учун хавфли бўлган бошқа юқумли касалликлар пайдо бўлишининг ёки тарқалишининг олдини олиш мақсадида белгиланган мажбурий қоидаларни бузиш:\n— Зарур иш билан автомашинамда кўчага чиқишимга тўғри келганди. ЙПХ ходими мени тўхтатиб, махсус рухсатномасиз ҳаракатланганим учун маъмурий баённома расмийлаштирди, 4 млн сўмдан ортиқ жарима тўлашим кераклигини айтди. Шу тўғрими?\n— Маъмурий жавобгарлик тўғрисидаги кодекснинг 135-моддасига кўра:\n➖ йўл ҳаракати қоидаларида назарда тутилган ҳужжатлари бўлмаган шахсларнинг транспорт воситаларини бошқарганлик учун 223 минг сўм,\n➖ транспорт воситаларини бошқариш ҳуқуқи бўлмаган шахсларнинг шу воситаларни бошқариши, шунингдек бошқариш ҳуқуқи бўлмаган шахсга транспорт воситаларини бошқаришнинг топширилиши 1 млн 115 минг сўм,\n➖ транспорт воситаларини бошқариш ҳуқуқидан маҳрум этилган шахсларнинг бундай воситаларни бошқариши 2 млн 230 минг сўм миқдорда ЖАРИМА солишга сабаб бўлади.\nКарантин даврида махсус рухсатнома олиш талаб қилинган автомашинада махсус рухсатномасиз кўчада ҳаракатланиш эпидемияларга қарши кураш қоидаларини БУЗИШ ҳисобланади.